sagorsarker/bangla-wikipedia huggingface dataset:
কুইবেক সিটি–উইন্ডসর করিডোর

১১৫০ কিলোমিটার দীর্ঘ কুইবেক সিটি–উইন্ডসর করিডোর () কানাডার সবচয়ে ঘনবসতিপূর্ণ ও সবচেয়ে বেশি শিল্পায়িত অঞ্চল। এখানে ১ কোটি ৭০ লক্ষেরও বেশি লোক বাস করে, যা কানাডার মোট জনসংখ্যার ৫৬.৮% (২০০১ সালের আদমশুমারি অনুযায়ী)। এই করিডোরে কানাডার সবচেয়ে বড় চারটি শহরের তিনটি (মন্ট্রিল, অটোয়া এবং টরন্টো) অবস্থিত। কানাডার অর্থনৈতিক ও রাজনৈতিক জীবনের উপর প্রভাব বিবেচনায় এই করিডোরটি উত্তর-পূর্ব মার্কিন যুক্তরাষ্ট্রের বস্টন-ওয়াশিংটন করিডোরের সাথে তুলনীয়।
করিডোরটি উত্তর-পূর্বে কেবেক প্রদেশের কেবেক সিটি থেকে দক্ষিণ-পশ্চিমে অন্টারিও প্রদেশের উইন্ডসর শহর পর্যন্ত বিস্তৃত। করিডোরটি সেন্ট লরেন্স নদী, ওন্টারিও হ্রদ এবং ইরি হ্রদের উত্তরে অবস্থিত।
নুভেল কালেদোনির ভাষা

নুভেল কালেদোনি বৃহত্তর ফরাসি প্রজাতন্ত্রের অন্তর্গত একটি সামুদ্রিক অঞ্চল বলে ফরাসি এখানকার সরকারি ভাষা। ২০০৪ সালের আদমশুমারি অনুযায়ী এখানকার ১৪ বছরের বেশি বয়সী ৯৭% লোক ফরাসি ভাষায় কথা বলতে, পড়তে ও লিখতে পারঙ্গম। ১%-এরও কম লোক ফরাসি জানে না। একই সাথে ১৪ বছরের বেশি বয়সী ৩৭% লোক নুভেল কালেদোনির ২৮টি আদিবাসী অস্ট্রোনেশীয় ভাষার যেকোনটিতে কথা বলতে পারে। একই দলে প্রায় ৬০% লোকের ঐ ২৮টি ভাষার কোনই জ্ঞান নেই।
এছাড়া অভিবাসী সম্প্রদায়ে ভিয়েতনামী ভাষা প্রচলিত।
ইন্সে

ইন্সে () তথা আঁস্তিতু নাসিওনাল দ্য লা স্তাতিস্তিক এ দেজেতুদ একোনমিক (ফরাসি ভাষায়: Institut National de la Statistique et des Études Économiques) পরিসংখ্যান ও অর্থনৈতিক গবেষণা-সংক্রান্ত ফ্রান্সের জাতীয় ইন্সটিটিউট। এটি ফরাসি অর্থনীতি ও সমাজের উপর পর্যায়ক্রমিকভাবে জাতীয় শুমারি পরিচালনা করে তথ্য সংগ্রহ করে ও এগুলি প্রকাশ করে থাকে। এটি ফ্রান্সের রাজধানী প্যারিসে অবস্থিত। বর্তমানে এটি ইউরোপীয় পরিসাংখ্যিক ব্যবস্থা ইউরোস্ট্যাট-এর ফরাসি শাখা। ইন্সে দ্বিতীয় বিশ্বযুদ্ধের পর ১৯৪৬ সালে প্রতিষ্ঠা করা হয়। এর আগে ২য় বিশ্বযুদ্ধ চলাকালে ভিশি শাসনামলে একটি জাতীয় পরিসংখ্যান সেবা (SNS) প্রতিষ্ঠা করা হয়েছিল।
জঁ-ফিলিপ কতি ২০০৭ সাল থেকে ইন্সের বর্তমান পরিচালক।
পনুন কাশ্মীর

পানুন কাশ্মীর হল কাশ্মীরী হিন্দু সম্প্রদায়ের মানুষদের একটি সংগঠন ৷ কাশ্মীরী ভাষায় এর অর্থ হল "আমাদের নিজেদের কাশ্মীর" ৷ ১৯৯০ সালে সন্ত্রাসবাদীদের দ্বারা প্রায় ৭ লক্ষাধিক কাশ্মীরী হিন্দু স্বভূমি থেকে বিতাড়িত হয়ে আশ্রয় নেন দিল্লী ও জম্মুর নানা অস্থায়ী শরনার্থী শিবিরে ৷ এরপরই তারা এই সংগঠনের ছত্রছায়ায় একত্রিত হন ৷
১৯৯১ সালে প্রতিষ্ঠানটি একটি প্রস্তাব পাস করে দাবি করে:
(ক) কাশ্মীরের উপত্যকায় কাশ্মীরি হিন্দুদের জন্য একটি আবাস ভূমি প্রতিষ্ঠা ঝালুমের পূর্ব ও উত্তর উপত্যকা যার অন্তর্ভুক্ত।
(খ) জীবন, স্বাধীনতা,মত প্রকাশের স্বাধীনতা, বিশ্বাস, সমতা এবং আইনের শাসনের অধিকার নিশ্চিত করার জন্য ভারতের সংবিধান এখানে অক্ষর ও আত্মায় প্রযোজ্য হবে।
(গ)আবাস ভূমিকে কেন্দ্রীয় প্রশাসনের অধীনে রাখা হবে; এবং
(ঘ) যে সাতশত হাজার কাশ্মীরি হিন্দু, যাদের অতীতে কাশ্মীর থেকে বহিষ্কৃত করা হয়েছে এবং যারা কাশ্মীরে সন্ত্রাসী সহিংসতার কারণে ছেড়ে চলে যাওয়ার জন্য বাধ্য হয়েছিল তাদের মধ্যে সকলেই ফিরে আসবে ।আর বসতি স্থাপন করবে। মর্যাদা এবং সম্মানের সাথে একটি ন্যায়সঙ্গত ভিত্তিতে আবাস ভূমিতে তারা বসতি স্থাপন করবে।
পানুন কাশ্মীরের সমর্থকরা কামনা করে কাশ্মীর উপত্যকার বেশির ভাগ অংশ ও শ্রীনগর, অনন্তনাগ, সোপার, বারামুল্লা এবং আওয়ান্তিপোরা শহর কাশ্মীরি হিন্দু আবাস ভূমির অংশ হবে । সংগঠনটি দাবি করে যে এটি আসলে হিন্দু মাতৃভূমির সন্ধান করে না বরং এটি কাশ্মীরি পণ্ডিত যারা হিন্দু তাদের জন্য একটি মাতৃভূমি চায় এবং তারা তাদের প্রতিবেশীদের সাথে শান্তিপূর্ণভাবে বসবাস করার জন্য প্রস্তুত।
এ এফ এম আবদুল আলীম চৌধুরী

শহীদ ডাঃ এ এফ এম আবদুল আলীম চৌধুরী (পুরো নাম: আবুল ফয়েজ মোহাম্মদ আবদুল আলীম চৌধুরী) ছিলেন চিকিৎসক ও বুদ্ধিজীবী। ১৯৭১ সালের ১৫ই ডিসেম্বর বিকেল সাড়ে চারটায় শহীদ ডাঃ আবদুল আলীম চৌধুরীকে রাজাকার-আলবদর বাহিনী তার বাসা থেকে চোখ বেঁধে নিয়ে যায় এবং সারারাত নির্যাতনের পর ভোররাতে মেরে ফেলা হয়।এরপর ১৮ ডিসেম্বর রায়ের বাজার বধ্যভূমিতে ডা.আবদুল আলীমের ক্ষত-বিক্ষত লাশটির সন্ধান পাওয়া যায়।
আব্দুল আলিম চৌধুরী কিশোরগঞ্জ জেলার খয়েরপুর গ্রামে জন্মগ্রহণ করেন। তিনি কিশোরগঞ্জ হাই স্কুল থেকে ১৯৪৪ সালে মেট্রিক এবং কলকাতা ইসলামিয়া কলেজ থেকে ১৯৪৭ সালে আইএসসি পাশ করে ঢাকা মেডিকেল কলেজে ভর্তি হন। ১৯৫৫ সালে এই কলেজ থেকে এমবিবিএস এবং ১৯৬১ সালে লন্ডন থেকে ডিও ডিগ্রী লাভ করেন। ছাত্র জীবন থেকেই তিনি বাম রাজনীতিতে সম্পৃক্ত ছিলেন এবং ৫২-র ভাষা আন্দোলনে সক্রিয়ভাবে অংশগ্রহণ করেছিলেন। ১৯৭১ সালে তিনি স্যার সলিমুল্লাহ মেডিকেল কলেজে চক্ষু বিভাগের সহযোগী অধ্যাপক হিসেবে কর্মরত ছিলেন। স্বাধীনতা যুদ্ধের সময় তিনি দেশে থেকেই বিভিন্নভাবে মুক্তিযোদ্ধাদের সাহায্য করতেন। তিনি তৎকালীন পূর্ব পাকিস্তান মেডিকেল এসোসিয়েশন গঠনে উল্লেখযোগ্য অবদান রেখেছিলেন এবং এই এসোসিয়েশনের সাধারণ সম্পাদক নির্বাচিত হয়েছিলেন। ছাত্রাবস্থায় তিনি ‘যাত্রিক’ নামে একটি সাহিত্য পত্রিকা বের করতেন।
ডা. আবদুল আলীম চৌধুরীর স্ত্রী শ্যামলী নাসরিন চৌধুরী উদয়ন বিদ্যালয়ের অধ্যক্ষ ছিলেন। বর্তমানে তিনি নিজের প্রতিষ্ঠিত উদ্দীপন বিদ্যালয়ের প্রধান শিক্ষক। তাদের দুই কন্যা ফারজানা চৌধুরী নীপা এবং নুজহাত চৌধুরী শম্পা। দুজনই চিকিৎসক হিসেবে কর্মরত।
পেশাগত জীবনে আবদুল আলীম চৌধুরী ১৯৬১ থেকে ১৯৬৩ পর্যন্ত লন্ডনের সেন্ট জেমস হাসপাতালের রেজিস্ট্রার ছিলেন। এরপর দেশে ফিরে ১৯৬৩ সালের শেষের দিকে তিনি মীর্জাপুর কুমুদিনী হাসপাতালে যোগ দেন প্রধান চক্ষু চিকিত্‍সক হিসেবে। ঢাকার পোস্ট গ্রাজুয়েট মেডিসিন অ্যান্ড রিসার্চ ইনস্টিটিউটের সহযোগী অধ্যাপক ছিলেন তিনি ১৯৬৭ সালে। ঢাকা মেডিকেল কলেজের চক্ষু বিভাগে সহযোগী অধ্যাপক হিসেবে যোগ দেন ১৯৬৮ সালে। এরপর কিছুদিন ছিলেন রাজশাহী মেডিকেল কলেজের চক্ষু বিভাগে। তার সর্বশেষ কর্মস্থল ঢাকার স্যার সলিমুল্লাহ মেডিকেল কলেজ। ছবি তোলা ও লেখালেখির শখ ছিল আবদুল আলীম চৌধুরীর। ছাত্রজীবনে 'খাপছাড়া' ও 'যাত্রিক' নামে দুটি প্রগতিশীল মাসিক পত্রিকা সম্পাদনা করেছেন। ছাত্র থাকাকালেই তিনি 'দৈনিক ইত্তেহাদ' ও 'দৈনিক মিল্লাত' পত্রিকায় সহ-সম্পাদক হিসেবে কাজ করেছেন।
৩রা নভেম্বর, ২০১৩ সালে আন্তর্জাতিক অপরাধ ট্রাইব্যুনাল, চৌধুরী মুঈনুদ্দীন এবং আশরাফুজ্জামান খান কে ১৯৭১ সালের ১০ থেকে ১৫ ডিসেম্বরের মধ্যে আলিম চৌধুরী সহ ১৮ জন বুদ্ধিজীবীকে অপহরণের পর হত্যার দায়ে ফাঁসির দড়িতে ঝুলিয়ে মৃত্যুদণ্ডের আদেশ দিয়েছেন আন্তর্জাতিক অপরাধ ট্রাইব্যুনাল-২।
বাংলাদেশ সরকারের ডাকবিভাগ ১৯৯১ সালের ১৪ ডিসেম্বর শহীদ বুদ্ধিজীবী দিবসে এ এফ এম আবদুল আলীম চৌধুরীর নামে স্মারক ডাকটিকিট প্রকাশ করে।
ফজলে রাব্বী

শহীদ ডা. মোহাম্মদ ফজলে রাব্বী (সেপ্টেম্বর ২২, ১৯৩২ - ডিসেম্বর ১৫, ১৯৭১) একজন বাংলাদেশি চিকিৎসক এবং ১৯৭১ সালের বাংলাদেশের মুক্তিযুদ্ধে শহীদ বুদ্ধিজীবী।
ফজলে রাব্বীর জন্ম ১৯৩২ সালের ২২ সেপ্টেম্বর পাবনা জেলার পাবনা সদর থানার ছাতিয়ানী গ্রামে। তার বাবার নাম আফসার উদ্দিন আহমেদ এবং মায়ের নাম সুফিয়া খাতুন। তিনি ১৯৪৮ সালে পাবনা জেলা স্কুল থেকে মেধা তালিকায় বিশিষ্ট স্থান দখল করে মাধ্যমিক পাশ করেন এবং ভি.পি.আই ও জেলা ভিত্তিক বৃত্তি লাভ করেন। তার পরবর্তী শিক্ষাজীবন শুরু হয় ঢাকা কলেজে। পরবর্তী ১৯৫০ সালে ঢাকা মেডিকেল কলেজে ভর্তি হন। সেখানে তিনি এমবিবিএস- এ প্রথম পার্ট পরীক্ষায় অ্যানাটমি ও ফার্মাকোলজিতে সম্মানসহ এমবিবিএস ফাইনালে শীর্ষস্থান অধিকার করে ঢাকা বিশ্ববিদ্যালয়ের স্বর্ণপদক লাভ করেন। ১৯৫০-৫৫ সাল পর্যন্ত ছাত্র থাকাকালে প্রতিযোগিতামূলক পরীক্ষার মাধ্যমে প্রসেক্টর হন। ১৯৫৫-৫৬ সালে কমপালসারি ইন্টার্নিশিপ ট্রেনিং নেন।
ডা. ফজলে রাব্বী ১৯৩২ সনের ২২ সেপ্টেম্বর পাবনা জেলার ছাতিয়ানী গ্রামে জন্মগ্রহণ করেন। তিনি পাবনা জেলা স্কুল থেকে ১৯৪৮ সনে মেট্রিক এবং ঢাকা কলেজ থেকে ১৯৫০ সনে আইএসসি পাশ করে ঢাকা মেডিকেল কলেজে ভর্তি হন। ১৯৫৫ সনে এমবিবিএস পাশ করে ১৯৫৬ সন পর্যন্ত- ঢাকা মেডিকেল কলেজ হাসপাতালে ইন্টার্নি চিকিৎসক হিসেবে কর্মরত ছিলেন। তিনি এমবিবিএস চূড়ান্ত পেশাগত পরীক্ষায় প্রথম স্থান অধিকার করে ঢাকা বিশ্ববিদ্যালয়ের ‘স্বর্ণপদক’ লাভ করেন। ১৯৬০ সনে তিনি ইউকের এডিনবরা থেকে এমআরসিপি ডিগ্রী লাভ করেন। তিনি ১৯৬৩ সনে দেশে ফিরে ঢাকা মেডিকেল কলেজের মেডিসিন বিভাগে সহযোগী অধ্যাপক হিসেবে যোগ দেন। ১৯৬৮ সনে তিনি মেডিসিন বিভাগে অধ্যাপক হিসেবে পদোন্নতি লাভ করেন। বিশিষ্ট হৃদরোগ বিশেষজ্ঞ শহীদ ডা. ফজলে রাব্বী ঢাকা মেডিকেল কলেজে অধ্যয়নকালেই ছাত্র রাজনীতিতে জড়িত ছিলেন এবং ৫২-র ভাষা আন্দোলনে সক্রিয়ভাবে অংশগ্রহণ করেছিলেন।
১৯৭১ সনের ১৫ই ডিসেম্বর বিকেলে পাকবাহিনীর কয়েকজন সৈন্যসহ রাজাকার-আলবদরদের কয়েকটি দল ডা. ফজলে রাব্বীকে তার সিদ্ধেশ্বরী বাসভবন থেকে তুলে নিয়ে যায় এবং রায়েরবাজার বধ্যভূমিতে নির্মমভাবে হত্যা করে। ১৮ই ডিসেম্বর দিনের বেলায় শহীদ ডা. ফজলে রাব্বীর ক্ষত-বিক্ষত মৃতদেহ উদ্ধার করা হয়।
প্রফেসর ফজলে রাব্বী একজন চিকিৎসাবিজ্ঞানী ছিলেন। উপমহাদেশের অসংখ্য মানুষ তার কাছে দুরারোগ্য রোগের চিকিৎসার জন্য আসতেন। মেডিসিনের উপর তার গবেষণা পত্র "ব্রিটিশ মেডিকেল জার্নাল" এবং "ল্যান্সেট" এ প্রকাশিত হয়। এসব গবেষণা পত্রের মধ্যে রয়েছে "A Case of Congenital Hyperbilirubinaemia (Dubin-Johnson Syndrome) in Pakistan" এবং "Spirometry in Tropical Pulmonary Eosinophilia"।
১৯৭২ সালে তার নামে ঢাকা মেডিকেল কলেজের একটি হলের নামকরণ করা হয় শহীদ ডাঃ ফজলে রাব্বি হল। তার নামানুসারে শহীদ ডা. ফজলে রাব্বি পার্ক এর নামকরণ করা হয়েছে।
গোলাম মওলা

গোলাম মওলা (২০ অক্টোবর ১৯২০-২৯ মে ১৯৬৭) ছিলেন একজন বাংলাদেশি ভাষা সৈনিক, চিকিৎসক, রাজনীতিবিদ ও সংগঠক। তিনি ১৯৫৬ সালের উপ-নির্বাচনে পূর্ব পাকিস্তান আইন পরিষদের সদস্য এবং ১৯৬২ সালে পাকিস্তান জাতীয় পরিষদের সদস্য নির্বাচিত হন। এসময় পাকিস্তান জাতীয় পরিষদে বিরোধী দলের হুইপ ছিলেন।
গোলাম মওলা ১৯২০ সালের ২০ অক্টোবর শরীয়তপুর জেলার নড়িয়া থানার পোড়াগাছা গ্রামে জন্মগ্রহণ করেন। তার পিতার নাম আলহাজ্ব আবদুল গফুর ঢালী এবং মাতার নাম ছুটু বিবি। তার শিক্ষা জীবন শুরু হয় জাজিরা উপজেলার পাচুখার কান্দি প্রাথমিক বিদ্যালয়ে। তিনি নড়িয়া বিহারী লাল উচ্চ বিদ্যালয় থেকে ১৯৩৯ সালে ম্যাট্রিক, ১৯৪১ সালে ঢাকার জগন্নাথ কলেজ থেকে আইএসসি এবং ১৯৪৩ সালে বিএস.সি পাস করেন। 
তিনি কলকাতা বিশ্ববিদ্যালয় থেকে ভূ-তত্ত্ব বিদ্যায় এমএসসি প্রথম পর্ব এবং ঢাকা বিশ্ববিদ্যালয় থেকে এমএসসি পাস করেন। পরবর্তীতে ১৯৪৬ সালে কলকাতা মেডিক্যাল কলেজে এমবিবিএস কোর্সে ভর্তি হন। দেশ বিভাগের পর তিনি ঢাকা মেডিক্যাল কলেজে দ্বিতীয় বর্ষ এমবিবিএস কোর্সে ভর্তি হন এবং ১৯৫৪ সালে এমবিবিএস ডিগ্রি লাভ করেন।
ছাত্রাবস্থায় গোলাম মাওলা কলকাতায় মুকুল ফৌজের অধিনায়ক ছিলেন। তিনি ছিলেন নিখিল ভারত ছাত্র ফেডারেশনের সক্রিয় কর্মী। ১৯৫২ সালে ঢাকা মেডিক্যাল কলেজের ছাত্র সংসদের সহ-সভাপতি এবং পূর্ব পাকিস্তান ছাত্রলীগের সহ-সভাপতি ছিলেন। ১৯৫২ সালের ভাষা আন্দোলনে বলিষ্ঠ ভূমিকা রাখেন। তিনি ঐ বছরের ৩১ জানুয়ারি ঢাকা বার লাইব্রেরিতে মওলানা আবদুল হামিদ খান ভাসানীর সভাপতিত্বে গঠিত সর্বদলীয় রাষ্ট্রভাষা সংগ্রাম পরিষদের সদস্য ছিলেন। এ সময় তিনি ঢাকা মেডিক্যাল কলেজের রাষ্ট্রভাষা সংগ্রাম পরিষদের আহবায়ক ছিলেন। ১৯৫২ সালের ৬ ফেব্রুয়ারিতে ১৫০ নম্বর মুগলটুলিস্থ পূর্ববঙ্গ কর্মশিবির অফিসে অনুষ্ঠিত সর্বদলীয় রাষ্ট্রভাষা সংগ্রাম পরিষদের সভায় ২১ ফেব্রুয়ারি হরতালের মাধ্যমে রাষ্ট্রভাষা দিবস পালন এবং ২১ ও ২৩ ফেব্রুয়ারি পতাকা দিবস পালনের সিদ্ধান্ত গ্রহণে গোলাম মাওলা বিশেষ ভূমিকা রাখেন।
১৯৫২ সালের ২০ ফেব্রুয়ারি থেকে সরকার এক মাসের জন্য ১৪৪ ধারা জারি করে এবং সভা-সমাবেশ ও মিছিল নিষিদ্ধ ঘোষণা করে। এ ঘোষণার পরপরই গোলাম মাওলার নেতৃত্বে মেডিক্যালের ছাত্ররা একত্রিত হয়ে তাৎক্ষণিকভাবে ১৪৪ ধারা ভঙ্গ করার এবং আন্দোলন চালিয়ে যাওয়ার সিদ্ধান্ত গ্রহণ করে। ২১ ফেব্রুয়ারি ছাত্র মিছিলে গুলিবর্ষণের পর আন্দোলনের কৌশল নির্ধারণের জন্য আন্দোলনের অধিকাংশ নেতৃবৃন্দ রাতে ইঞ্জিনিয়ারিং কলেজে মিলিত হন। এ বৈঠকে ছাত্র সংগ্রাম কমিটি নতুনভাবে গঠিত হলে গোলাম মাওলা কমিটির আহবায়ক নির্বাচিত হন। মেডিক্যাল কলেজ হোস্টেল প্রাঙ্গণের যে যায়গায় প্রথম গুলি হয়েছিল সে স্থানে ২৩ ফেব্রুয়ারি রাতে গোলাম মাওলার সার্বিক তত্ত্বাবধানে প্রথম শহীদ মিনার নির্মিত হয়।
ছাত্রজীবন শেষে গোলাম মাওলা মাদারীপুরে চিকিৎসা পেশায় নিয়োজিত হন। এ সময় তিনি আওয়ামী মুসলিম লীগে যোগ দেন। গোলাম মাওলা মাদারীপুর মহকুমা আওয়ামী লীগের সভাপতি ছিলেন। তিনি ১৯৫৬ সালের উপ-নির্বাচনে পূর্ব পাকিস্তান আইন পরিষদের সদস্য এবং ১৯৬২ সালে পাকিস্তান জাতীয় পরিষদের সদস্য নির্বাচিত হন। তিনি পাকিস্তান জাতীয় পরিষদে বিরোধী দলের হুইপ ছিলেন।
গোলাম মাওলা ১৯৬৭ সালের ২৯ মে মৃত্যুবরণ করেন। গোলাম মাওলার স্মৃতি রক্ষার্থে নড়িয়া কীর্তিনাশা নদীর উপর নির্মিত সেতুটির নামকরণ হয়েছে ডাঃ গোলাম মাওলা সেতু এবং সম্প্রতি ঢাকার ধানমন্ডি ১ নম্বর সড়কের নতুন নামকরণ হয় ডা. গোলাম মাওলা সড়ক। এছাড়া তার নিজ জেলা শরীয়তপুরের জেলা সরকারি গনগ্রন্থগারটি তার নামে নাম করন করা হয়েছে।
উইলিয়াম জন ভার্জিন

উইলিয়াম জন ভার্জিন (১৬ ডিসেম্বর ১৯০৫ - ১৮ অক্টোবর ১৯৯৭) ব্রিটিশ সেনাবাহিনীর ইন্ডিয়ান মেডিকেল সার্ভিসের একজন মেজর ছিলেন। তিনি ঢাকা মেডিকেল কলেজের প্রতিষ্ঠাকালীন অধ্যক্ষ ছিলেন।
ভার্জিন ১৬ ডিসেম্বর ১৯০৫ সালে জন্মগ্রহণ করেন।
ডব্লিউ জে ভার্জিন ছিলেন ব্রিটিশ সেনাবাহিনীর ইন্ডিয়ান মেডিকেল সার্ভিসের একজন মেজর। পেশাগত জীবনে তিনি ছিলেন একজন অর্থোপেডিক সার্জন। তিনি ইন্ডিয়ান মেডিকেল সার্ভিসে লেফটেন্যান্ট হিসেবে ১ অগাস্ট, ১৯৩৩ সালে এবং ১৭ ফেব্রুয়ারি ১৯৩৬ এ ক্যাপ্টেন পদে উন্নীত হন। তিনি ১ অগাস্ট, ১৯৪৩ এ মেজর পদে পদোন্নতি লাভ করেন। দ্বিতীয় বিশ্বযুদ্ধ ১৯৪৫ সালে তিনি ঢাকার সিভিল সার্জন হিসেবে দায়িত্বপ্রাপ্ত হন। যুদ্ধ শুরুর আগে ১৯৩৯ সালের প্রস্তাবনার প্রেক্ষিতেই ১৯৪৫ সালে ঢাকায় একটি মেডিকেল কলেজ স্থাপনের ব্যাপারে আলাপ আলোচনা শুরু হয়। ভার্জিন এই বিষয়ক কমিটির প্রধান নিযুক্ত হন। ১৯৪৬ সালে ঢাকা মেডিকেল কলেজ যাত্রা শুরু করলে তিনি এর প্রথম অধ্যক্ষের দায়িত্ব লাভ করেন। তিনি ১৯৪৬ সালের ১ জুলাই থেকে ১৯৪৭ সালের ১৪ আগস্ট পর্যন্ত ঢাকা মেডিকেল কলেজের প্রথম অধ্যক্ষ হিসেবে দায়িত্ব পালন করেন। তিনি ঢাকা মেডিকেল কলেজ হাসপাতালের প্রথম তত্ত্বাবধায়ক এবং ঢাকা বিশ্ববিদ্যালয়ের চিকিৎসা অনুষদের প্রথম ডীন হিসেবে দায়িত্বপালন করেন। ১৯৪৬ সালের ২১ ডিসেম্বরে তাঁর ওপর ঢাকা কেন্দ্রীয় কারাগারের চিকিৎসা কর্মকর্তার কার্যালয়ের দায়িত্বও ন্যস্ত করা হয়।
দেশবিভাগের পর তিনি পাঞ্জাবের লুধিয়ানায় বদলী হন। পরবর্তীতে তিনি লিভারপুল বিশ্ববিদ্যালয়ের জ্যেষ্ঠ গবেষণা সহকারী হিসেবে অস্থিশল্যবিদ্যা বিভাগে যোগদান করেন।
শেষ জীবনে তিনি কানাডার অন্টারিওতে বসবাস করতেন। ভারতে থাকাকালীন তাঁর ব্যক্তিগত অভিজ্ঞতা নিয়ে "The India I Knew: Experiences of a Canadian Orthopaedic Surgeon over 50 years" বইটি ১৯৮৮ সালে টরেন্টো থেকে প্রকাশিত হয়।
প্যানথেরা

প্যানথেরা ফেলিডি পরিবারের অন্তর্ভুক্ত একটি গোত্র। বাঘ, সিংহ, চিতাবাঘ, জাগুয়ার ও তুষার চিতা— এই পাঁচটি প্রাণী প্যানথেরা গণের অন্তর্ভুক্ত। 
প্যানথেরা গনটির রয়েছে নিম্নোক্ত বাঘের প্রজাতি ও উপপ্রজাতিগুলো। 
প্যানথেরা গণে রয়েছে নিম্নোক্ত সিংহের প্রজাতি ও উপপ্রজাতিগুলো।
প্যানথেরা গণে রয়েছে নিম্নোক্ত জাগুয়ারের প্রজাতি ও উপপ্রজাতিগুলো।
প্যানথেরা গণে রয়েছে নিম্নোক্ত চিতাবাঘ গুলোর প্রজাতি ও উপপ্রজাতিগুলো।
বৈজ্ঞানিক নাম 
"Panthera uncia",
যা পূর্বে "Uncia uncia" নামে ছিল পরিচিত ছিল।
বর্তমান এর আধুনিক গবেষণায় একে
"Panthera" গণের অধীনে রাখা হয়েছে। এরা অন্যান্য বড় বেড়ালের তুলনায় বাঘের সাথে বেশি ঘনিষ্ঠভাবে সম্পর্কিত।
প্যানথেরা গোত্রটির যেসব প্রজাতি বিলুপ্ত সেগুলোর ফসিলের দ্বারা প্রাপ্ত অবিন্যস্ত প্রজাতিসমূহ:
চিতাবাঘ

চিতাবাঘ ("Panthera pardus") বিড়াল গোত্রের অন্তর্গত এক প্রজাতির শ্বাপদ। সাহারা-নিম্ন আফ্রিকার বিস্তীর্ণ এলাকাজুড়ে চমৎকার এ প্রাণীটি দেখা যায়। আবাসস্থল ধ্বংস, শিকারের অভাব আর চোরাশিকারের ফলে সারা দুনিয়ায় প্রজাতিটি আশঙ্কাজনক হারে কমে আসছে। সে কারণে বন্যপ্রাণী সংরক্ষণ বিষয়ক সংস্থা আইইউসিএন চিতাবাঘকে প্রায়-বিপদগ্রস্ত বলে ঘোষণা করেছে। হংকং, সিঙ্গাপুর, কুয়েত, সিরিয়া, লিবিয়া ও তিউনিসিয়ায় চিতাবাঘ আজ আঞ্চলিকভাবে বিলুপ্ত।বাংলাদেশে এটি বিলুপ্তি প্রায় প্রানী "প্যানথেরা" গণের মোট চারটি "বড় বিড়ালের" মধ্যে চিতাবাঘই সবচেয়ে ছোট; অন্য তিনটি হল বাঘ, সিংহ ও জাগুয়ার।।
বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-১ অনুযায়ী এ প্রজাতিটি সংরক্ষিত।
বৃহদাকার ও বলিষ্ঠ এই বিড়াল জাতীয় প্রাণিটির দেহ সরু, লেজ দীঘল এবং পদচতুষ্টয় হ্রস্বাকৃতির হয়ে থাকে। মাথাসহ দেহের দৈর্ঘ্য ১৬০ সেন্টিমিটার ও লেজ ১০০ সেন্টিমিটার পর্যন্ত হয়ে থাকে। পুরুষ চিতাবাঘের শরীর মাদী চিতাবাঘের তুলনায় বৃহদাকার। মাদী চিতাবাঘের ওজন ১৭ থেকে ৫৮ কিলোগ্রাম এবং পুরুষ চিতাবাঘের ওজন ৩১ থেকে ৬৫ কিলোগ্রাম অবধি পাওয়া গেছে। চিতাবাঘের কান গোলাকৃতি। কানের পশ্চাৎদেশ কৃষ্ণাভ যাতে সাদা ছোপ রয়েছে। মস্তক তুলনামূলকভাবে ক্ষুদ্রকার, উত্তল। পিষ্ঠদেশ খাটো, কোমল। এর লোম মসৃণ, খাটো। রঙ স্বর্ণাভ থেকে পিঙ্গল কিংবা কমলা-তামাটে হয়ে থাকে। দেহপার্শ্বের তুলনায় পশ্চাৎদেশ কিছুটা কালচে। সারা শরীরে কালো ছোপ থাকায় একে চিত্রল দেখায়। দেহতল এবং পদদেশ সাদাটে। চিতাবাঘের গাত্রবর্ণে কালচে ভাব থাকলেও অধিকাংশ এলাকা বাদামী।
চিতাবাঘের বৈজ্ঞানিক নাম Panthera pardus (Linnaeus, 1758) আর চিতার বৈজ্ঞানিক নাম Acinonyx jubatus (Schreber, 1775)। ব্যতিক্রম প্রজাতি ছাড়াও দু’টি প্রাণীর মধ্যে উল্লেখযোগ্য বৈশিষ্টগত পার্থক্য হচ্ছে চিতার গায়ে কালো ছোপ থাকে, আর চিতাবাঘের গায়ে কালো ছোপ থাকলেও তা অনেকটা বলায়াকৃতির। অধিকন্তু চিতা রোগা ও লম্বাটে আর চিতাবাঘ বাঘের ন্যায় তুলনামূলকভাবে মোটাসোটা শরীরের।
চিতা

চিতা ("Acinonyx jubatus") ফেলিডি পরিবারের অন্তর্ভুক্ত একটি স্তন্যপায়ী প্রাণী। এটি অ্যাসিনোনিক্স গোত্রের অন্তর্ভুক্ত। চিতা পৃথিবীর দ্রুততম স্থলচর প্রাণী। চিতাবাঘ ও চিতা এক নয়।
চিতা ৯০-১১০ কি.মি./ঘণ্টা গতিবেগে ছুটতে পারে। এদের ত্বরণ মারাত্বক। মাত্র ৩ সেকেন্ডে এদের গতিবেগ ০ থেকে ৯০ কি.মি./ঘণ্টা পর্যন্ত হতে পারে।
কর্ডাটা

কর্ডাটা () বলতে মেরুদণ্ডী প্রাণী ("Vertebrata") জাতীয় সমস্ত প্রজাতি এবং অমেরুদণ্ডী প্রাণীর ("Invertebrata") অন্তর্ভুক্ত বিশেষ কিছু প্রাণীগোষ্ঠীকে বোঝায়। গ্রিক শব্দ "chorde"-এর অর্থ "রজ্জু" বা "বাদ্যযন্ত্রের তন্ত্রী"। এই পর্বভুক্ত প্রাণীদের জীবনচক্রের কোনো না কোনো দশায় নোটোকর্ড নামক একটি স্থিতিশীল অঙ্গ থাকে যার গঠনও দড়ির অনুরূপ। তাই এই পর্বের নাম "কর্ডাটা"। আবার লাতিন "corda" শব্দের অর্থ "রজ্জু" আর গ্রিক "ata" শব্দের অর্থ বহন করা। মেরুদণ্ডী প্রাণীদেহে এই নোটোকর্ডই বয়ঃপ্রাপ্ত অবস্থায় মেরুদণ্ডের সৃষ্টি করে। কর্ডাটা পর্বে প্রজাতির সংখ্যা ৬৮,৬২৯ টি এবং বাংলাদেশে এদের প্রজাতি সংখ্যা ১,৬১১ টি।কার্ডটা পর্বে ৩ টি উপপর্ব আছে।
যেসব প্রাণীদের জীবনে কোন না কোন পর্যায়ে পৃষ্ঠ-মধ্যরেখা বরাবর দণ্ডাকার ও স্থিতিস্হাপক "নটোকর্ড" থাকে তাদের কর্ডাটা বলে।
কর্ডাটা একটি পর্ব। একে তিনটি উপপর্বে ভাগ করা হয়েছে, যথা-ইউরোকর্ডাটা, সেফালোকর্ডাটা, ভার্টিব্রাটা বা ক্রেনিয়েটা। ভার্টিব্রাটা উপপর্বকে দুটি অধিশ্রেণিতে ভাগ করা হয়েছে, যথা-অ্যাগনাথা এবং ন্যাথোস্টোমাটা। উপপর্ব 
নেথোস্টোমাটাকে ছয়টি শ্রেণিতে ভাগ করা হয়েছে, যথা-কনড্রিকথিস, অসটিকথিস, অ্যাম্ফিবিয়া, রেপ্টিলিয়া, অ্যাভিস ও ম্যামালিয়া।
মেরু ভালুক

মেরু ভালুক বা ধলা ভালুক ("বৈজ্ঞানিক নাম Ursus maritimus") হলো এক প্রজাতির ভালুক। এটি পৃথিবীর বৃহত্তম শ্বাপদ। এরা মাংসাশী প্রাণী। একটি পুরুষ মেরু ভালুকের ওজন ৪০০-৬৮০ কেজি পর্যন্ত হতে পারে, অন্যদিকে একটি মাদী মেরু ভালুকের ওজন হয় একটি পুরুষ মেরু ভালুকের প্রায় অর্ধেক। উত্তর মেরুর বিভিন্ন জায়গায় এই ভালুক পাওয়া যায়। এই ভালুক সাদা রঙের হয়। বিশ্ব উষ্ণায়নের কারণে এই ভালুক বিপন্ন।
বিভিন্ন জলচর ও স্থলজ প্রাণী, 
যেমন, বিভিন্ন প্রজাতির শীল এদের খাদ্য। এছাড়াও মৃত তিমি সহ হরেক রকম মাংসাদি এরা খায়। এরা অন্যান্য ভালুক দের মত আধা নিরামিষাশী নয়। এরা পুরোপুরি ভাবে মাংসাশী। অর্থাৎ মাংসাদি বস্তুই এর খাবার। এদের প্রিয় খাদ্যের তালিকায় রয়েছে সিল, সি লায়ন, পাখি (ইগল,বাস)
উত্তর মেরুতে এদের দেখা মেলে। উত্তর মেরুর Arctic Circle এ এদের মূলত দেখা যায়। এরা এ অঞ্চল এর হীমশীতল পরিবেশে বাঁচার জন্য একদম উপোযোগি।
এদের চামড়া পুরু। এদের লোম সাদা। এদের চামড়ার নিচে পুরু চর্বিস্তর থাকে।
দ্বিপদ নামকরণ

শ্রেণিবিন্যাসে দ্বিপদ নামকরণ ("দুই-টার্ম নামকরণ পদ্ধতি"), যাকে দ্বিপদ নামকরণও বলা হয়[1] ("দুই-নাম নামকরণ পদ্ধতি")[2] বা বাইনারি নামকরণ, জীবিত বস্তুর প্রজাতির নামকরণের একটি আনুষ্ঠানিক ব্যবস্থা। প্রতিটি নাম দুটি অংশ নিয়ে গঠিত, উভয়ই ল্যাটিন ব্যাকরণগত রূপ ব্যবহার করে, যদিও সেগুলি অন্যান্য ভাষার শব্দের উপর ভিত্তি করে করা যেতে পারে। এই ধরনের নামকে বলা হয় দ্বিপদ নাম (যাকে ছোট করে শুধু "দ্বিপদ" বলা যেতে পারে), একটি দ্বিপদ, দ্বিপদ নাম বা একটি বৈজ্ঞানিক নাম; আরো অনানুষ্ঠানিকভাবে এটিকে ঐতিহাসিকভাবে একটি ল্যাটিন নামও বলা হয় 
নামের প্রথম অংশ - জেনেরিক নাম - প্রজাতিটি যে বংশের অন্তর্গত তা চিহ্নিত করে, যেখানে দ্বিতীয় অংশ - নির্দিষ্ট নাম বা নির্দিষ্ট উপাধি - প্রজাতির মধ্যে প্রজাতিকে আলাদা করে। উদাহরণস্বরূপ, আধুনিক মানুষ হোমো গণের অন্তর্গত এবং এই গণের মধ্যে হোমো সেপিয়েন্স প্রজাতির অন্তর্ভুক্ত। Tyrannosaurus rex সম্ভবত সর্বাধিক পরিচিত দ্বিপদী। প্রজাতির নামকরণের এই পদ্ধতির আনুষ্ঠানিক প্রবর্তনের কৃতিত্ব কার্ল লিনিয়াসকে দেওয়া হয়, কার্যকরভাবে 1753 সালে তার রচনা প্রজাতি প্লান্টারাম দিয়ে শুরু হয়। কিন্তু 1622 সালের গোড়ার দিকে, গ্যাসপার্ড বাউহিন তার বই পিনাক্স থিয়েট্রি বোটানিসি (ইংরেজি, উদ্ভিদের সচিত্র প্রদর্শনী) গ্রন্থে প্রবর্তন করেছিলেন যেগুলি পরবর্তীতে লিনিয়াস দ্বারা গৃহীত বংশের অনেক নাম রয়েছে। 
দ্বিপদ নামকরণের প্রয়োগ এখন বিভিন্ন আন্তর্জাতিকভাবে সম্মত নিয়মাবলী দ্বারা নিয়ন্ত্রিত হয়, যার মধ্যে সবচেয়ে গুরুত্বপূর্ণ দুটি হল প্রাণীদের জন্য ইন্টারন্যাশনাল কোড অফ জুলজিক্যাল নামকরণ (ICZN) এবং শৈবাল, ছত্রাক এবং উদ্ভিদের জন্য আন্তর্জাতিক নামকরণ কোড (ICNafp বা আইসিএন)। যদিও দ্বিপদী নামকরণের অন্তর্নিহিত সাধারণ নীতিগুলি এই দুটি কোডে সাধারণ, তবে কিছু পার্থক্য রয়েছে, উভয়ই পরিভাষায় এবং তাদের নির্দিষ্ট নিয়মে 
আধুনিক ব্যবহারে, জেনেরিক নামের প্রথম অক্ষরটি সর্বদা লিখিত আকারে বড় করা হয়, যখন নির্দিষ্ট এপিথেটের তা হয় না, এমনকি কোনো ব্যক্তি বা স্থানের নাম যেমন একটি যথাযথ বিশেষ্য থেকে উদ্ভূত হয়। একইভাবে, উভয় অংশই সাধারণ পাঠ্যে তির্যক করা হয় (বা হাতের লেখায় আন্ডারলাইন করা হয়)। এইভাবে বার্ষিক ফ্লোক্সের দ্বিপদী নাম (উদ্ভিদবিদ টমাস ড্রামন্ডের নামানুসারে) এখন ফ্লোক্স ড্রামন্ডি নামে লেখা হয়। প্রায়শই, একটি প্রজাতির নাম একটি পাঠ্যে প্রবর্তিত হওয়ার পরে, পরবর্তী উল্লেখগুলিতে জেনেরিক নামটি প্রথম অক্ষরে সংক্ষেপিত হয় (যেমন, পি. ড্রামমন্ডি) 
বৈজ্ঞানিক কাজগুলিতে, একটি দ্বিপদ নামের জন্য কর্তৃপক্ষ সাধারণত দেওয়া হয়, অন্তত যখন এটি প্রথম উল্লেখ করা হয়, এবং প্রকাশের বছর নির্দিষ্ট করা যেতে পারে।
শ্রেণি (জীববিদ্যা)

শ্রেণি হচ্ছে জীববিদ্যার একটি বিশেষ শ্রেণিবিন্যাসবৈদ্যিক ধাপ যা পর্বের নিচে ও বর্গের উপরে অবস্থান করে। শ্রেণিবিন্যাসের ক্রমটি হচ্ছে জগত, বিভাগ, শ্রেণি, বর্গ, গোত্র, গণ ও প্রজাতি। অন্যান্য ধাপের মত শ্রেণির ও উপধাপ রয়েছে যা উপশ্রেণি নামে পরিচিত।
পর্ব (জীববিজ্ঞান)

পর্ব হচ্ছে জীববিদ্যার একটি বিশেষ শ্রেণিবিন্যাসবৈদ্যিক ধাপ যা জগৎের নিচে ও শ্রেণীর উপরে অবস্থান করে।
প্রাণী জগতের পর্বসমূহকে দুুুুটি ভাগে বিভক্ত করা যায়। যথা
১. মেজর ফাইলা বা প্রধান পর্ব ।
২. মাইনর ফাইলা বা গৌণ পর্ব।
মুুুখ্য পর্ব মোট ৯টি। এগুলো হল:
অবশিষ্টগুলো গৌণ। এদের সংখ্যা প্রায় ২৫ টি। সেগুলো হল:
বর্গ (জীববিদ্যা)

বর্গ হচ্ছে জীববিদ্যার একটি বিশেষ শ্রেণিবিন্যাসবৈদ্যিক ধাপ যা শ্রেণীর নিচে ও গোত্রের উপরে অবস্থান করে।
জার্মান উদ্ভিদবিজ্ঞানী আউগুস্টুস কুইরিনুস রিভিনুস ১৬৯০-এর দশকে উদ্ভিদের শ্রেণীকরণ করেন ও এ নিয়ে ধারাবাহিক কিছু রচনা প্রকাশিত করেন। সেখানেই প্রথমবারের মত শ্রেণিবিন্যাসের আলাদা ধাপ হিসেবে "বর্গ" ধারণাটি প্রথম ব্যবহার করা হয়। পরবর্তীতে সুয়েডীয় জীববিজ্ঞানী কার্ল লিনিয়াস ১৭৩৫ সালে তার "সিস্তেমা নাতুরায়ে" গ্রন্থে উদ্ভিদ ও প্রাণীজগতের শ্রেণীকরণ করতে গিয়ে "বর্গ" ধারণাটিকে সমন্বিতভাবে সর্বত্র প্রয়োগ করেন।
টুনা (মাছ)

টুনা হচ্ছে স্কমব্রিডি পরিবারের বিভিন্ন প্রজাতির খাদ্যোপযোগী সামুদ্রিক মাছ। পাঁচটি বর্গে টুন্নিনি পনেরটি প্রজাতিতে বিভক্ত।
"টুনা" শব্দটি শেষ পর্যন্ত প্রাচীন গ্রিকের মধ্য লাতিন রূপ থুনাস থেকে উদ্ভূত: θύννος, রোমানাইজড: (থ্যাননোস), লিট। 'টুনি-ফিশ' - যা ঘুরে দেখা যায় θύνω (থানা) থেকে প্রাপ্ত, "ভিড়, ডার্ট বরাবর" "
তবে ইংরেজিতে টুনা শব্দের তাৎক্ষণিক উৎস হল আমেরিকান স্প্যানিশ <স্প্যানিশ অ্যাটন <আন্দালুসিয়ান আরবি এট-টান, আল-টান التون [আধুনিক আরবি التن] থেকে একীভূত: 'টুনা ফিশ' <উপরে বর্ণিত গ্রিকো-ল্যাটিন থানুস [৮] ]
শ্রেণিবিন্যাসবিদ্যা (জীববিজ্ঞান)

শ্রেণিবিন্যাসবিদ্যা বিজ্ঞানের একটি শাখা যা জীবজগতের বিভিন্ন সদস্যদের যথাক্রমে শনাক্তকরণ ও নামকরণ করে বিভিন্ন দল-উপদলে বা স্তরে পর্যায়ক্রমে সাজিয়ে শ্রেণিবিন্যাস করে। নামকরণের ক্ষেত্রে সাধারণত দ্বিপদ নামকরণ নীতি অনুসৃত হয়। যেমন মানুষ একটি স্তন্যপায়ী, মেরুদণ্ডী শ্রেণীর প্রাণী এবং মানুষের বৈজ্ঞানিক নাম "হোমো স্যাপিয়েন্স"।
আজ পর্যন্ত বিভিন্ন উদ্ভিদের প্রায় চার লক্ষ ও প্রাণীর পনের লক্ষেরও বেশি প্রজাতির নামকরণ ও বর্ণনা করা হয়েছে। তবে এ সংখ্যা চূড়ান্ত নয়। কেননা, প্রায় প্রতিদিনই আরও নতুন নতুন প্রজাতির বর্ণনা সংযুক্ত হচ্ছে। অনুমান করা হয় যে, ভবিষ্যতে সব জীবের বর্ণনা শেষ হলে এর সংখ্যা দাঁড়াবে প্রায় এক কোটিতে। জানা, বোঝা ও শেখার সুবিধার্থে এই অসংখ্য জীবকে সুষ্ঠুভাবে বিন্যাস করা বা সাজানোর প্রয়োজন। জীবজগৎকে একটি স্বাভাবিক নিয়মে শ্রেণিবিন্যাস করার প্রয়োজনীয়তা অবশ্য অনেক আগেই প্রকৃতিবিদগণ অনুভব করেছিলেন। সেই প্রয়োজনের তাগিদেই জীববিজ্ঞানের স্বতন্ত্র শাখা হিসেবে এখন গড়ে উঠেছে শ্রেণিবিন্যাসবিদ্যা।
শ্রেণিবিন্যাসের মূল লক্ষ্য হলো এই বিশাল ও বৈচিত্র‍্যময় জীবজগতকে সহজভাবে অল্প পরিশ্রমে এবং অল্প সময়ে সঠিকভাবে জানা।
শ্রেণিবিন্যাসবিদ্যার উদ্দেশ্য হলো: প্রতিটি জীবের দল ও উপদল সম্বন্ধে জ্ঞান আহরণ করা। জীবজগতের ভিন্নতার প্রতি আলোকপাত করে আহরিত জ্ঞানকে সঠিকভাবে সংরক্ষণ করা, পূর্ণাঙ্গ জ্ঞানকে সংক্ষিপ্তভাবে উপস্থাপন করা এবং প্রতিটি জীবকে শনাক্ত করে তার নামকরণের ব্যবস্থা করা, সর্বোপরি জীবজগৎ ও মানব কল্যাণে প্রয়োজনীয় জীবসমূহকে শনাক্ত করে তাদের সংরক্ষণ অথবা প্রজাতিগত সংখ্যা বৃদ্ধির ব্যবস্থা নেওয়া।
শ্রেণিবিন্যাসবিদ্যায় উল্লেখযোগ্য অবদান রেখেছেন সুইডিস প্রকৃতিবিদ ক‍্যারোলাস লিনিয়াস বা কার্ল লিনিয়াস (সুয়েডীয় ভাষায়: Carl Linnaeus; লাতিন ভাষায়: Carolus Linnaeus, ক্যারোলাস লিনিয়াস) (২৩ মে, ১৭০৭-১০ জানুয়ারি, ১৭৭৮)। ১৭৩৫ সালে উপসালা বিশ্ববিদ্যালয় থেকে চিকিৎসাশাস্ত্রে ডিগ্রি লাভের পর তিনি উক্ত বিশ্ববিদ্যালয়ের এনাটমির অধ্যাপক হিসেবে নিযুক্ত হয়েছিলেন। বিভিন্ন ধরনের উদ্ভিদ, বিশেষ করে ফুল সংগ্রহ ও জীবের শ্রেণিবিন্যাসে তাঁর অত্যন্ত আগ্রহ ছিল। তিনিই সর্বপ্রথম জীবের পূর্ণ শ্রেণিবিন্যাসের এবং নামকরণের ভিত্তি প্রবর্তন করেন। অসংখ্য জীবনমুনার বৈশিষ্ট্য পর্যবেক্ষণ করে তিনি জীবজগৎকে দুটি ভাগে যথা উদ্ভিদজগৎ ও প্রাণীজগৎ হিসেবে ভাগ করেন। "Systema Naturae" এর দশম সংস্করণে (১৭৫৮) লিনিয়াস জীবের নামকরণের ক্ষেত্রে দ্বিপদ নামকরণ নীতি প্রবর্তন করেন এবং গণ ও প্রজাতির সংজ্ঞা দেন। উদ্ভিদ ও প্রাণীর আকৃতি, গঠন, ও বৈশিষ্ট্য পর্যবেক্ষণ করে তাদের নামকরণ করা হয়।
আহাগ্‌গার পর্বতশ্রেণী

আহাগ্‌গার পর্বতশ্রেণী () দক্ষিণ আলজেরিয়ার সাহারা মরুভূমির কেন্দ্রে অবস্থিত একটি মালভূমি অঞ্চল। এটি কর্কট ক্রান্তির বরাবর অবস্থিত। এটি একটি ঊষর, মরুময়, পাথুরে উচ্চভূমি অঞ্চল, যার গড় উচ্চতা ৯০০ মিটার। তাহাত পর্বত এর সর্বোচ্চ বিন্দু, যার উচ্চতা সমুদ্র সমতল থেকে ২,৯০৮ মিটার। পর্বতমালাটির দক্ষিণ-পশ্চিম প্রান্তে মরূদ্যান শহর তামানরাসেত অবস্থিত।
বর্তমানে আহাগ্‌গার পর্বতশ্রেণী আলজেরিয়াতে পর্যটকদের জন্য একটি অন্যতম আকর্ষণ। এখানে ১৯৮৭ সালে একটি জাতীয় উদ্যান প্রতিষ্ঠা করা হয়।
জিব্রাল্টার প্রণালি

জিব্রাল্টার প্রণালি () পূর্বে ভূমধ্যসাগরকে পশ্চিমে আটলান্টিক মহাসাগরের সাথে সংযোগকারী সমুদ্র প্রণালি। এটি উত্তর আফ্রিকা দক্ষিণ-পশ্চিম ইউরোপের আইবেরীয় উপদ্বীপ থেকে পৃথক করেছে। ভৌগোলিক স্থানাঙ্ক : ৩৫°৫৮′১৮″উত্তর ৫°২৯′০৯ পশ্চিম″। এই প্রণালির উত্তর দিকে স্পেন এবং ব্রিটিশ শাসিত জিব্রাল্টার। আর দক্ষিণাংশে রয়েছে আফ্রিকার মরক্কো এবং সেউটা নামক স্প্যানিশ অঞ্চল।
প্রণালিটি ৬০ কিলোমিটার দীর্ঘ এবং এর প্রস্থ অবস্থানভেদে ১৩ থেকে ৩৯ কিলোমিটার হতে পারে। প্রণালির মধ্য দিয়ে একটি ৮ কিলোমিটার প্রশস্ত ও ৩০০ মিটার গভীর চ্যানেল চলে গেছে।
জিব্রাল্টার প্রণালি দিয়ে অনবরত আটলান্টিক মহাসাগর থেকে পানি ভূমধ্যসাগরে প্রবেশ করছে এবং পশ্চিমমুখী একটি অন্তঃপ্রবাহ ভূমধ্যসাগরের লবণাক্ত পানি আটলান্টিক মহাসাগরে বয়ে নিয়ে যাচ্ছে।
জিব্রাল্টার প্রণালির পূর্ব প্রান্তে "হার্কিউলিসের স্তম্ভসমূহ" নামের একজোড়া শৈলান্তরীপ রয়েছে। উত্তরেরটি জিব্রাল্টারের শিলা এবং দক্ষিণেরটি জাবাল মুসা নামে পরিচিত।
আফ্রিকা ও ইউরোপের মাঝামাঝি এই এলাকাটি ঐতিহাসিকভাবে অনেক আগে থেকেই আক্রমণ ও প্রতিরক্ষার কৌশলে গুরুত্বপূর্ণ ছিল। ৭১১ খ্রিষ্টাব্দে আরব সেনাপতি তারিক জিব্রাল্টার পাহাড়টি দখল করেন। এখানেই ঘাঁটি করে আক্রমণ চালান স্পেনের অন্যান্য এলাকায়। তার নাম থেকেই নাম থেকেই ‘জাবাল আল তারিক’ বা 'তারিকের পাহাড়' নামকরণ করা হয়। এই নামটি পরিবর্তিত হয়ে জিব্রাল্টার নামধারণ করেছে।
রিবোফ্লাভিন

রিবোফ্লাভিন (Riboflavin), শরীরে কার্বোহাইড্রেট, স্নেহ এবং প্রোটিনের পরিপাক ও ব্যবহারে এবং শক্তি উৎপাদনের জন্য অপরিহার্য একটি পদার্থ। এটি ভিটামিন বি২ নামেও পরিচিত। ত্বকের স্বাস্থ্যের জন্য এটি অত্যন্ত গুরুত্বপূর্ণ। কিডনীর উপরে অবস্থিত অ্যাড্রিনাল গ্রন্থিতে কিছু বিশেষ হরমোন উৎপাদনেও এটি প্রয়োজনীয়। রিবোফ্লাভিন পানিতে দ্রবণীয়। এটি শরীরে জমা হয় না এবং ঘাম বা প্রস্রাবের সাথে শরীর থেকে বেরিয়ে যায় বলে সর্বদা এটিকে শরীরে যোগান দিতে হয়।
দুধ, পনির, দই, মাংস, কলিজা, সবুজ শাকপাতা, ডিম ইত্যাদি রিবোফ্লাভিনের ভাল উৎস। খাবারে রিবোফ্লাভিনের অভাব ঘটলে ত্বকে প্রদাহ, খুশকি, ঘা, ইত্যাদির প্রকোপ বেড়ে যায়। অবসাদ, চোখে জ্বালাপোড়া, মুখের ভেতরে ঘা, ঠোঁট ফেটে যাওয়া ইত্যাদি ঘটে থাকে।
গোত্র (জীববিজ্ঞান)

গোত্র বা পরিবার (লাতিন: "familia, ফামিলিয়া") জীববৈজ্ঞানিক শ্রেণিবিন্যাসের একটি ধাপ। জীববিজ্ঞানে শ্রেণিবিন্যাস বলতে বোঝায়:
কীভাবে একটি গোত্র নির্ধারণ করা যাবে বা কোন কোন বৈশিষ্ট্যের ভিত্তিতে একটি গোত্র নির্ধারণ করা হয় তা সম্পূর্ণ নির্ভর করে শ্রেণিবিন্যাসবিদের উপর। গোত্র নির্ধারণের ব্যাপারে কোন ধরাবাঁধা নিয়ম নেই। অনেকসময় একাধিক শ্রেণিবিন্যাসবিদ একই গোত্রের ব্যাপারে ভিন্ন মত ব্যক্ত করলে মতভেদের সৃষ্টি। তবে বেশিরভাগ ক্ষেত্রেই শ্রেণিবিন্যাসবিদগণ একটি বৈশ্বিক নীতিমালা মেনে চলেন এবং কয়েকটি বাদে অধিকাংশ গোত্রের ব্যাপারে তারা একমত পোষন করেন।
নয়াপ্লাতোবাদ

প্লোতিনোস (গ্রিক: Πλωτῖνος, লাতিন: Plotinus) (২০৪/৫ - ২৭০) প্রাচীন মিশরে জন্মগ্রহণকারী গ্রিক বংশোদ্ভূত দার্শনিক যাকে নয়াপ্লাতোবাদের জনক হিসেবে অভিহিত করা হয়। প্লেটোর দর্শন থেকে উদ্বুদ্ধ হয়ে তিনি একটি জটিল আধ্যাত্মিক বিশ্বতত্ত্ব তৈরি করেন যার মৌলিক উপাদান তিনটি- একক সত্ত্বা, বুদ্ধিমত্তা এবং আত্মা। তার মতে এই তিন সত্ত্বার সৃজনশীল সমন্বয়ের মাধ্যমেই সকল সত্ত্বা অস্তিত্ব লাভ করে। এই উৎপত্তি কেবল কার্যকারণ নয় বরং এক ধরনের ধ্যানের উপরও নির্ভর করে। বুদ্ধিবৃত্তিক ধ্যানকে তিনি সৃষ্টির মূলনীতির সাথে মিলিয়েছেন, তার বিশ্বে ধ্যানের মাধ্যমেই সকল সত্ত্বা একত্রিত হয়ে সর্বব্যাপী বাস্তবতা তৈরি করে। প্লোতিনোসকে পুরোপুরি সর্বপ্রাণবাদী বলা যাবে না কিন্তু এটা সত্য যে তার জগতে শূন্য থেকে কিছু সৃষ্টি হতে পারে না।
বিশ্বতাত্ত্বিক চিন্তাভাবনার পাশাপাশি প্লোতিনোস অনুভূতি উপলব্ধির প্রক্রিয়া এবং জ্ঞান নিয়ে একটি অনন্য তত্ত্ব প্রস্তাব করেছিলেন। এই তত্ত্বের ভিত্তি হিসেবে যে ধারণা কাজ করেছিল তা হচ্ছে, মন কেবল একটি জড় তথ্য সংগ্রাহক নয়, সে কম্পিউটারের মত কেবল তথ্য সংগ্রহ করে চলে না, বরং তার অনুভবের বস্তুটিকে সে তার মত করে রূপ ও গড়ন দেয়। এ হিসেবে তাকে আধুনিক রূপতত্ত্বের (ফেনোমেনোলজি) অগ্রদূত হিসেবে বিবেচনা করা যায়। উল্লেখ্য মাত্র বিংশ শতকে জার্মান দার্শনিক এডমুন্ড হুসার্ল রূপতত্ত্বের জন্ম দিয়েছেন।
প্লোতিনোস মনে করতেন আত্মার দুটি অংশ রয়েছে- উচ্চকক্ষ ও নিম্নকক্ষ। উচ্চকক্ষ অপরিবর্তনীয় ও স্বর্গীয় এবং নিম্নকক্ষ থেকে পুরোপুরি আলাদা থাকা সত্ত্বেও সে নিম্নকক্ষকে প্রাণ দেয়। নিম্নকক্ষ ব্যক্তিত্বের প্রতিনিধিত্ব করে, সুতরাং এতেই সব ধরনের আবেগ-অনুভূতি ও কলঙ্কের অবস্থান। এই দ্বিকক্ষবিশিষ্ট আত্মাকে সমর্থন করতে গিয়ে তিনি মানুষের ব্যক্তিগত নৈতিকতাবোধকে পুরোপুরি অবজ্ঞা করেন এবং কেবলমাত্র কোন মরমী উপায়ে উচ্চকক্ষের সাথে মিলিত হওয়াকেই নৈতিকতা অর্জনের একমাত্র উপায় হিসেবে গণ্য করেন। প্লোতিনোসের দর্শনের প্রায় পুরোটাই তার প্রবন্ধসমগ্রে পাওয়া যায় যা তার ছাত্র পোরফিরিওস ছয় খণ্ডে সংকলন করেছিলেন, প্রতি খণ্ডে নয়টি করে প্রবন্ধ ছিল। এই রচনাসমগ্র বর্তমানে Enneads নামে পরিচিত। প্লোতিনোস এর এই ধারণা এবং শিক্ষা থেকে নয়াপ্লাতোবাদ সৃষ্টি ।
বর্তমান সময়ে নয়াপ্লাতোবাদ শব্দটি দ্বারা ৩য় শতকের কুহেলিকাময় ধর্মীয় দর্শনকে বোঝানো হয়, যা দার্শনিক প্লটিনাস এর দ্বারা প্রতিষ্ঠিত এবং প্লেটোর দেওয়া শিক্ষা যার ভিত্তি।
২.Edward Moore, Plotinus, Internet Encyclopedia of Philosophy,
ক্রোনোস

ক্রোনোস (প্রাচীন গ্রিক ভাষায়: Κρόνος "ক্রোনোস্‌") ছিলেন উরানোস ও গাইয়ার সন্তান। তিতানদের মধ্যে ক্রোনোস ছিল সর্বকনিষ্ঠ। ক্রোনোস তার মা গাইয়ার প্ররোচনায় নিজের পিতা উরেনোসকে কাস্তে এবং হারপ দিয়ে শিশ্ন চ্ছেদন করে সিংহাসন দখল করলে উরানোস তাকে অভিশাপ দেন যে, ক্রোনোস নিজের পুত্র দ্বারা সিংহাসনচ্যুত হবেন। ক্রোনোস আপন বোন রেয়াকে বিয়ে করে ও এই বিয়ের ফলে জিউস, পোসাইডন, হেডিস, হেরা, দিমিতির, ও হেস্তিয়ার জন্ম হয়। পরবর্তীতে ক্রোনোসের পুত্র জিউস, পোসাইডন এবং হেডিস তিন ভাই যথাক্রমে স্বর্গমর্ত্য, সমুদ্র ও পাতালপুরী ভাগ করে নেন ক্রোনোসকে বিতাড়িত করে তার্তারুসে বন্দি করে।
গ্রিক পুরাণ মতে ক্রোনাস ইউরেনাস এর পুত্র ।
তিতান

গ্রিক পুরাণে, টাইটানরা ( ; একবচন: ), হলো অলিম্পিয়ানদের পূর্ববর্তী দেবতা। হেসিওডের "থিওগনি" অনুসারে, তারা আদি দেব-দেবী উরানোস (আকাশ) ও গাইয়ার (পৃথিবী) বারোজন সন্তান ছিলেন। ছয়জন পুরুষ টাইটান হলেন— অকেয়ানোস, কোইউস, ক্রিউস, হাইপেরিয়ন, ইয়াপেতুস ও ক্রোনোস। ছয়জন নারী টাইটান, যাদের টাইটানিদেস () বা টাইটানেসেস বলা হয়। তারা হলেন— থেইয়া, রিয়া, থেমিস, মনেমোসাইন, ফোয়েবে ও তেথুস।
ক্রোনোস তার বড় বোন রিয়ার সঙ্গে মিলিত হয়ে প্রথম প্রজন্মের অলিম্পিয়ানদের জন্ম দেন— জিউস, হেডিস, পসেইডন, হেস্টিয়া, ডিমিটার ও হেরা। কিছু টাইটানদের বংশধর, যেমন— প্রমিথিউস, অ্যাটলাস, হেলিয়স ও লেটো— মাঝে মাঝে টাইটানদের মধ্যেই গণ্য হন।
টাইটানরা ছিল প্রাচীন দেবতা, যারা অলিম্পিয়ানদের পূর্ববর্তী প্রজন্ম হিসেবে রাজত্ব করতেন। গ্রিক উত্তরাধিকার পুরাণ অনুসারে, ক্রোনোস তার পিতা উরানোসের কাছ থেকে শক্তি দখল করে অন্যান্য টাইটানদের সঙ্গে বিশ্ব শাসন করছিলেন। তবে, অলিম্পিয়ানদের শাসন প্রতিষ্ঠার জন্য জিউসের নেতৃত্বে তাদের বিরুদ্ধে দশ বছরব্যাপী এক যুদ্ধ হয়, যা "টাইটানোমাখি" (টাইটানদের যুদ্ধ) নামে পরিচিত। এই যুদ্ধে টাইটানরা পরাজিত হলে তাদের অধিকাংশকে টার্টারাসে বন্দি করা হয়, যদিও কিছু টাইটানদের মুক্ত থাকার অনুমতি দেওয়া হয়েছিল।
সেভেন (চলচ্চিত্র)

সেভেন (; SE7EN নামেও পরিচিত, ) ১৯৯৫ সালে মুক্তিপ্রাপ্ত মার্কিন অপরাধ থ্রিলার চলচ্চিত্র। এর পরিচালক ডেভিড ফিঞ্চার এবং রচয়িতা "অ্যান্ড্রু কেভিন ওয়াকার"। সাত মহাপাপের ধারণায় উদ্বুদ্ধ হয়ে তারা ধারাবাহিক খুনের তদন্ত করেন এক প্রবীণ ও এক নবীন গোয়েন্দা পুলিশ। এ নিয়েই কাহিনী।
গোয়েন্দা "উইলিয়াম সমারসেট" কিছুদিনের মধ্যেই অবসর নেবেন। তার বদলি হিসেবে আসেন গোয়েন্দা "ডেভিড মিল্‌স"। ঠিক এই সময়েই শহরে "সাত মহাপাপ"-কেন্দ্রিক খুনগুলো ঘটতে শুরু করে। তারা দুজনেই তদন্তে নেমে যান। পুরো সিনেমায় তদন্ত ও ধাওয়া পাল্টা ধাওয়ার একটি সপ্তাহ দেখানো হয়েছে। সাত মহাপাপে পাপী সাতজন নিহত হয় বলেই এর নাম "সেভেন" (সাত)।
১৯৯৫ সালের ২২শে সেপ্টেম্বর সেভেন ২,৪৪১ টি থিয়েটারে মুক্তি পায়। মুক্তির সপ্তাহে এর মোট আয় ছিল ১৩.৯ মিলিয়ন মার্কিন ডলার। উত্তর আমেরিকায় এর মোট আয় ছিল ১০০.১ মিলিয়ন ডলার, এছাড়া বিশ্বের অন্যান্য দেশ থেকে মোট আয় হয়েছে ২২৭.১ মিলিয়ন ডলার। এতে এর মোট আয়ের পরিমাণ দাড়িয়েছে ৩২৭.৩ মিলিয়ন মার্কিন ডলারে।
সমালোচকরাও এ ছবির প্রশংসা করেছিলেন। বর্তমান রটেন টম্যাটোস এ এর রেটিং ৮৪%। গ্যারি আর্নল্ড এর চরিত্রায়নের প্রশংসা করেছেন। শিলা জনসন ফ্রিম্যানের অভিনয়ের উচ্ছসিত প্রশংসা করেছেন। অনেকেই মনে করেন, এই সিনেমায় ফ্রিম্যানের অভিনয় বিশেষ প্রশংসার দাবীদার। জনসন ফ্রিম্যান সম্পর্কে বলেন, "the film belongs to Freeman and his quiet, carefully detailed portrayal of the jaded older man who learns not to give up the fight"।
গ্রিক আদ্যকালীন দেবদেবী

যেসব গ্রিক দেবতারা মলিক, অরথাত যারা বৈশ্বিক ডিম হতে প্রথম বেরিয়ে এসেছিল তাদেরকে গ্রিক আদ্যকালীন দেবতাগণ বলা হয়।
দ্য ড্রিমার্স (চলচ্চিত্র)

দ্য ড্রিমার্‌স (ইংরেজি ভাষায়: The Dreamers) ব্রিটেন ও ফ্রান্সের যৌথ প্রযোজনায় নির্মীত নাট্য চলচ্চিত্র যা ২০০৩ সালে মুক্তি পায়। ছবিটির পরিচালক বেরনার্দো বেরতোলুচ্চি। এর চিত্রনাট্য লেখা হয়েছে Gilbert Adair এর উপন্যাস "দ্য হলি ইনোসেন্ট্‌স" অবলম্বনে। চিত্রনাট্য অবশ্য Adair নিজেই লিখেছেন। ভাই-বোনের মধ্যে খুব অন্তরঙ্গ সংসর্গ, নগ্নতা ও সামাজিক ট্যাবু হিসেবে বিবেচিত যৌন সম্পর্ক প্রদর্শনের জন্য যুক্তরাষ্ট্রে এর রেটিং ছিল "এনসি-১৭"। অবশ্য ইতালিতে এই একই ছবির রেটিং ছিল "ভিএম১৪"।
মার্কিন এক্সচেঞ্জ ছাত্র ম্যাথিউ ফরাসি ভাষা শেখার জন্য প্যারিসে আসে। আসার পর এ পর্যন্ত তার সাথে কারও বন্ধুত্ব হয়নি। সে সিনেমা, বিশেষত ক্লাসিক সিনেমার খুব ভক্ত। এই সুবাদে নিয়মিতই Cinémathèque Française এ যায়। এই থিয়েটারেই তার সাথে দুই ভাই-বোন থেও এবং ইসাবেল এর পরিচয় হয়। তাদের বন্ধুত্ব খুব দ্রুত গাঢ় হয়ে উঠে। একসময় সে থেও এবং ইসাবেল এর অতিরিক্ত অন্তরঙ্গ সম্পর্কের বিষয়টি টের পায়। এমনকি এই ভাই-বোন সম্পূর্ণ নগ্ন হয়ে এক বিছানায় রাত্রি যাপন করে। কিন্তু তাদের মধ্যে কোন রতিক্রিয়া চলেনি। একসময় ম্যাথিউ ও ইসাবেল এর মধ্যে যৌন সম্পর্ক গড়ে উঠে। ধীরে ধীরে ম্যাথিউ ভাই-বোন দুজনেরই প্রেমে পড়ে যায়। তারা সমাজ থেকে বিচ্ছিন্ন হয়ে বাসায় অন্তর্মুখী জীবন যাপন করতে থাকে। চলমান ছাত্র আন্দোলনকে এড়িয়ে চলে। কিন্তু একসময় বাস্তবতার মুখোমুখী হতে বাধ্য হয়। বাস্তবতা তাদের অন্তর্মুখী নিবিঢ় সম্পর্ক ভেঙে দেয়।
শতভুজ দৈত্য

গ্রীক পুরাণ কাহিনীতে, Hecatoncheires, যা Centimanes নামেও পরিচিত ছিল, তারা ছিল একদল ভয়ঙ্কর এবং শক্তিশালী প্রাণী যাদের চেহারা একটি অনন্য এবং বিস্ময়কর। "Hecatoncheires" শব্দটি নিজেই অনুবাদ করে "শত-হাতওয়ালা" এবং এটি তাদের সবচেয়ে স্বাতন্ত্র্যসূচক বৈশিষ্ট্যকে পুরোপুরি বর্ণনা করে। এই পৌরাণিক প্রাণীগুলিকে কেবল একটি বা দুটি নয়, বরং তাদের বিশাল ধড় থেকে একশটি বাহু অঙ্কুরিত করার জন্য চিত্রিত করা হয়েছিল, যা তাদের আকার এবং শক্তি উভয় ক্ষেত্রেই সত্যিকারের শক্তিশালী করে তোলে
গ্রীক পৌরাণিক কাহিনীতে, হান্ড্রেড-হ্যান্ডারস, যা হেকাটোনচেয়ারস নামেও পরিচিত, তারা ছিল অসাধারণ চেহারা এবং অপরিমেয় শক্তির সাথে ভয়ানক এবং রহস্যময় প্রাণীর একটি দল। "হান্ড্রেড-হ্যান্ডারস" নামটি তাদের সবচেয়ে আকর্ষণীয় বৈশিষ্ট্যটি পুরোপুরি ক্যাপচার করে - এই পৌরাণিক প্রাণীদের প্রত্যেকেরই একশোটি বাহু রয়েছে, এটি সত্যিই বিস্ময়কর দৃশ্য।
প্রাচীন গ্রীক উপাখ্যান অনুসারে, হান্ড্রেড-হ্যান্ডাররা আদিম দেবতা ইউরেনাস (আকাশ) এবং গায়া (পৃথিবী) থেকে জন্মগ্রহণ করেছিল, তাদের টাইটানস এবং সাইক্লোপসের ভাইবোন বানিয়েছিল।
এভা গ্রিন

এভা গ্রিন () (জন্ম: ৫ই জুলাই, ১৯৮০) একজন ফরাসি চলচ্চিত্র অভিনেত্রী ও মডেল। তার জন্ম ও বেড়ে ওঠা প্যারিসে, বর্তমানে কখনও কখনও লন্ডনেও থাকেন। "ভগ" ম্যাগাজিন তাকে "killer looks, intelligence and modesty"-এর জন্য প্রশংসা করেছে আর "দি ইন্ডিপেন্ডিন্ট" ম্যাগাজিন তাকে "gothic, quirky, and sexy" হিসেবে বর্ণনা করেছে। তিনি অভিনেত্রী Marlène Jobert এর কন্যা।
গ্রিনের প্রথম সিনেমা "দ্য ড্রিমার্স"। ছবিটিতে প্রচুর নগ্ন দৃশ্য থাকার কারণে তিনি বিতর্কিত হয়ে পড়েন। পরে ২০০৬ সালে "কিংডম অফ হ্যাভেন"-এ অভিনয় করে প্রশংসা কুড়ান। ২০০৬ সালের জেমস বন্ড সিনেমা "ক্যাসিনো রয়্যাল"-এ বন্ড গার্ল ছিলেন গ্রিন। এই চরিত্রের জন্য তিনি বাফটা পুরস্কার অর্জন করেন। পরবর্তীতে অনেক ইন্ডিপেন্ডেন্ট ছবিতেও কাজ করেছেন তিনি।
প্রচুর নগ্ন দৃশ্য ও যৌনতা পূর্ণ চরিত্রে অভিনয় করেন কেন, এ প্রসঙ্গে জিজ্ঞেস করা হলে এভা নিজেকে বাস্তব জীবনে খুবই লাজুক একজন মানুষ বলে পরিচয় দিয়ে বলেন, "আমি যে ঠিক কেন এই কাজ করি জানি না। আমার থেরাপি নেওয়া দরকার!" কোন চরিত্রের জন্য নগ্ন হওয়া আসলেই প্রয়োজন সেই সিদ্ধান্ত তিনি কীভাবে নেন জানতে চাইলে এভা আরো বলেন, "অবশ্যই এমন কখনো হয় না যে কোন একটা চলচ্চিত্র করার আগে আমি আগে থেকেই মনস্থির করে রাখি, 'এই তো, এইবার নিজের স্তন দুটি দেখাবই আমি!' এসব দৃশ্য করার সময় নিজেকে খুবই নাজুক মনে হয় আমার। আমার মনে আছে, আমার প্রথম চলচ্চিত্রের সময়ও সবাই আমার নগ্নতা নিয়েই কথা বলেছিল।" এই প্রসঙ্গে আরেকটি সাক্ষাৎকারে এভা আরো বলেন, "নগ্নতা নিয়ে আমেরিকায় এত হট্টগোল কেন হয় আমি বুঝি না। আপনি চলচ্চিত্রে সহিংসতা ও আগ্নেয়াস্ত্র এত খোলামেলাভাবে দেখাতে পারছেন, অথচ স্তন দেখানো নিয়ে এত অভিযোগ? স্তন দিয়ে কি কখনো কাউকে খুন করা সম্ভব?"
কাইক্লোপ্স

তিনজন শতভুজ দৈত্যের পর ইউরেনাসের ঔরসে গেইয়ার গর্ভে তিনজন সাইক্লোপস (প্রাচীন গ্রিক ভাষায়: Κύκλωψ "ক্যুক্‌লপ্‌স্‌") জন্ম নেয়। তারাও তাদের অগ্রজ শতভুজ দৈত্যদের মত দানবাকৃতি ছিল। তাদের কপালের মাঝখানে শুধুমাত্র একটি চোখ ছিল।
হেসিয়দের থিওগনি অনুযায়ী তাদের নামগুলো হল - ব্রন্তেস ("বজ্র"), স্তেরোপেস ("বজ্র") ও আর্জেস ("তীব্র-আলোকচ্ছ্টা")। হেসিয়দের থিওগনি অনুযায়ী তারা ছিল বলিষ্ঠ, বিশালদেহী, একরোখা এবং তারা কামারের কাজ করত। তাদের পিতা ইউরেনাস তাদের শক্তি দেখে ভয় পেয়ে তাদেরকেও শতভুজ দৈত্যদের মত তার্তারাসে বন্দী করে। পরে ইউরেনাসপুত্র ক্রোলাস তাদেরকে শতভুজ দৈত্য সাথে তার্তারাস থেকে মুক্ত করে কিন্তু ইউরেনাসকে সিংহাসনচ্যুত করার পরপরই তাদেরকে আবারও তার্তারাসে বন্দী করে এবং দানবী ক্যাম্পেকে কারারক্ষী হিসাবে নিযুক্ত করে। পরবর্তীতে ক্রোনাসের পুত্র জিউস তাদের মুক্ত করে তাদের সাহায্যে ক্রোনাসকে সিংহাসনচ্যুত করে। জিউসের প্রধান অস্ত্র বজ্র সাইক্লোপ্সরাই তৈরি করে দেয়। আর্জেস একে উজ্জ্বলতা দেয়, ব্রন্তেস একে দেয় শক্তি এবং স্তেরোপেস একে দেয় তীব্র-আলোকচ্ছ্টা। সমুদ্রদেবতা পোসাইডনের ত্রিশূল, চন্দ্রদেবী আর্টেমিসের ধনুক ও চাদেঁর আলোর তীর, সূর্যদেবতা অ্যাপোলোর ধনুক ও সূর্যরশ্মির তীর, পাতালদেবতা হেডিস এর শিরস্ত্রাণও সাইক্লোপ্সরা নির্মাণ করে। পরবর্তীতে সূর্যদেবতা অ্যাপোলোর হাতে সাইক্লোপ্সরা নিহত হয়। জিউস অ্যাপোলোর পুত্র অ্যাস্কিপিয়াসকে বজ্রাঘাতে বধ করায় অ্যাপোলো প্রতিহিংসাপরায়ণ হয়ে সাইক্লোপ্সদের তীর নিক্ষেপ করে হত্যা করে। এরপর জিউস পাতালপ্রদেশ থেকে সাইক্লোপ্সদের সাথে অ্যাস্কিপিয়াসকেও উদ্ধার করে আনে।
থেমিস

গ্রিক পুরাণে থেমিস (Themis (/ˈθiːmɪs/; Ancient Greek: Θέμις)) ছিলেন বারোজন টাইটানদের একজন। তিনি ছিলেন স্বর্গীয় আইন-কানুন ও আদেশের টাইটান দেবী। থেমিসের প্রতীক হিসেবে ন্যায়বিচারের নিক্তি ব্যবহৃত হয়। থেমিসের সাথে দেবরাজ জিউসের মিলনে তিনজন নিয়তিদেবী ও তিনজন ঋতু ও সময়ের দেবীর জন্ম হয়। চোখ বাঁধা ও একহাতে নিক্তি এবং অন্যহাতে খড়গসহ থেমিসের প্রতিমূর্তি অনেক বিচারালায়ে ন্যায়বিচারের প্রতীক হিসেবে স্থাপিত আছে।
ইয়াপেতুস

গ্রিক পুরাণে ইয়াপেতুস (; ; ), ছিলেন বারোজন টাইটানদের একজন। তিনি ছিলেন একজন টাইটান দেবতা। ইয়াপেতুসের ওশেনিড ক্লাইমেনের মিলনে অ্যাটলাস, প্রমিথিয়াস, এপিমিথিয়াস ও মেনিতিয়াস নামের চারজন পুত্রের জন্ম হয়।
গৌড়বঙ্গ বিশ্ববিদ্যালয়

গৌড়বঙ্গ বিশ্ববিদ্যালয় ২০০৮ সালে প্রতিষ্ঠিত পশ্চিমবঙ্গের মালদায় অবস্থিত একটি বিশ্ববিদ্যালয়। মালদা, উত্তর দিনাজপুর ও দক্ষিণ দিনাজপুর জেলার ২৮টি কলেজের প্রায় সবকটিই এই বিশ্ববিদ্যালয় কর্তৃক অনুমোদিত। একমাত্র রায়গঞ্জ ইউনিভার্সিটি কলেজ, যেটি উত্তরবঙ্গ বিশ্ববিদ্যালয় কর্তৃক অনুমোদিত, এই বিশ্ববিদ্যালয়ের অন্তর্ভুক্ত নয়।
কলকাতার নেতাজি সুভাষ মুক্ত বিশ্ববিদ্যালয়ের প্রাক্তন উপাচার্য সুরভি বন্দ্যোপাধ্যায় গৌড়বঙ্গ বিশ্ববিদ্যালয়ের প্রথম উপাচার্য নিযুক্ত হন। এই বিশ্ববিদ্যালয়ের প্রথম ভারপ্রাপ্ত রেজিস্টার হলেন উত্তরবঙ্গ বিশ্ববিদ্যালয়ের প্রাক্তন রেজিস্টার তাপসকুমার চট্টোপাধ্যায়।
২০০৮ সালের জুন মাসের দ্বিতীয় সপ্তাহে কলকাতার যাদবপুর বিশ্ববিদ্যালয় স্থাপত্য বিভাগের প্রধান সমীর রক্ষিত গৌড়বঙ্গ বিশ্ববিদ্যালয়ের প্রতীকটি প্রস্তুত করেন। এছাড়াও বিশ্ববিদ্যালয়ের প্রধান ভবনটির নকশা প্রস্তুতির দায়িত্বও তারই উপর অর্পিত। বর্তমানে মালদা কলেজের স্নাতকোত্তর বিভাগে এই বিশ্ববিদ্যালয়ের কাজকর্ম চলছে।
এই বিশ্ববিদ্যালয়ে মোট ১৮টি বিষয়ে পঠনপাঠনের সুযোগ আছে। সমগ্র উত্তরবঙ্গের ছাত্রছাত্রীদের সুবিধার জন্যই এই বিশ্ববিদ্যালয়ের প্রতিষ্ঠা।
গৌড়বঙ্গ বিশ্ববিদ্যালয় অনুমোদিত ডিগ্রি কলেজগুলি জেলা অনুযায়ী নিচে উল্লেখিত:জেলা - মালদহ: 
জেলা - উত্তর দিনাজপুর: 
জেলা - দক্ষিণ দিনাজপুর: 
গৌড়বঙ্গ বিশ্ববিদ্যালয় অনুমোদিত বিএড কলেজগুলি জেলা অনুযায়ী নিচে উল্লেখিত:<br>জেলা - মালদহ
জেলা - উত্তর দিনাজপুর: 
জেলা - দক্ষিণ দিনাজপুর: 
("সূত্র: www.ugb.ac.in")
মিশাএল শুমাখার

মিশাএল শুমাখার বা মাইকেল শুমাখার (); ( জন্ম 3 জানুয়ারী 1969) একজন জার্মান প্রাক্তন রেসিং চালক যিনি জর্ডান, মার্কেটন এবং বেনেটেন হয়ে ফর্মুলা ওয়ানে প্রতিদ্বন্দ্বিতা করেছিলেন। শুমাখারের সাতটি ওয়ার্ল্ড ড্রাইভারস চ্যাম্পিয়নশিপ খেতাবের একটি যৌথ রেকর্ড রয়েছে (লুইস হ্যামিল্টনের সাথে সংযুক্ত) এবং 2012 সালে খেলা থেকে অবসর নেওয়ার সময়, তিনি সর্বাধিক জয়ের রেকর্ড (91), পোল পজিশন (68), এবং পডিয়াম ফিনিশ (155) - যা হ্যামিলটন দ্বারা ভেঙেছে - যখন তিনি অন্যান্যদের মধ্যে দ্রুততম শিশুদের (77) রেকর্ড বজায় রেখেছেন।
কার্টিংয়ে তার রেসিং ক্যারিয়ার শুরু করার পর, শুমাখার বেশ কয়েকটি জুনিয়র একক-সিটার সিরিজে সাফল্য উপভোগ করেন। 1991 বেলজিয়ান গ্র্যান্ড প্রিক্সে জর্ডানের সাথে এক-বার ফর্মুলা ওয়ান উপস্থিতির পর, শুমাখার 1991 মৌসুমের বাকি অংশের জন্য বেনেটনের সাথে চুক্তিবদ্ধ হন। তিনি 1994 এবং 1995 সালে পরপর প্রথম এবং দ্বিতীয় ড্রাইভারের খেতাব জিতেছিলেন। শুমাখার 1996 সালে সংগ্রামী ফেরারি দলে চলে যান। দলে তার প্রথম বছরগুলিতে, শুমাখার 1997 এবং 1998 সালে সিজনের ফাইনাল রেসে শিরোপা থেকে হেরে যান। এবং 1999 সালে ব্রেক ফেইলিওরের কারণে একটি পা ভাঙ্গা হয়। তিনি এবং ফেরারি 2000 থেকে 2004 সাল পর্যন্ত টানা পাঁচটি শিরোপা জিতেছেন, যার মধ্যে অভূতপূর্ব ষষ্ঠ এবং সপ্তম শিরোপা রয়েছে, বেশ কয়েকটি রেকর্ড ভেঙেছে। 2005 সালে তৃতীয় এবং 2006 সালে দ্বিতীয় স্থান অর্জন করার পর, শুমাখার খেলা থেকে অবসর নেন, যদিও পরবর্তীতে তিনি 2010 থেকে 2012 পর্যন্ত মার্সিডিজের সাথে একটি সংক্ষিপ্ত প্রত্যাবর্তন করেন।
শুমাখার রেস চলাকালীন টেকসই সময়কালের জন্য তার গাড়িটিকে খুব সীমাতে ঠেলে দেওয়ার জন্য বিখ্যাত ছিলেন, একটি অগ্রগামী ফিটনেস পদ্ধতি এবং তার চারপাশের দলগুলিকে গ্যালভেনাইজ করার ক্ষমতা। তিনি এবং তার ছোট ভাই রাল্ফ একমাত্র ভাইবোন যারা ফর্মুলা ওয়ানে রেস জিতেছেন এবং একই রেসে প্রথম এবং দ্বিতীয় হওয়া প্রথম ভাইবোন, একটি কীর্তি তারা পরবর্তী চারটি রেসে পুনরাবৃত্তি করেছে। তার কর্মজীবনে, শুমাখার বেশ কয়েকটি বিতর্কিত রেসিং ঘটনার সাথে জড়িত ছিলেন। দুবার, তিনি একটি সিজনের চূড়ান্ত দৌড়ে সংঘর্ষে জড়িয়ে পড়েন যা শিরোপা নির্ধারণ করেছিল, প্রথমে 1994 অস্ট্রেলিয়ান গ্র্যান্ড প্রিক্সে ড্যামন হিলের সাথে এবং পরে 1997 ইউরোপীয় গ্র্যান্ড প্রিক্সে জ্যাক ভিলেনিউভের সাথে।
ইউনেস্কোর একজন রাষ্ট্রদূত, শুমাখার মানবিক প্রকল্পে জড়িত ছিলেন এবং দাতব্য সংস্থায় কয়েক মিলিয়ন ডলার দান করেছেন। 2013 সালের ডিসেম্বরে, শুমাখার একটি স্কিইং দুর্ঘটনায় মস্তিষ্কে গুরুতর আঘাত পান। 2014 সালের জুন পর্যন্ত তাকে চিকিৎসাগতভাবে প্ররোচিত কোমায় রাখা হয়েছিল। সেপ্টেম্বর 2014 সালে ব্যক্তিগতভাবে চিকিৎসা ও পুনর্বাসনের জন্য তার বাড়িতে স্থানান্তরিত হওয়ার আগে তিনি লুসান বিশ্ববিদ্যালয় হাসপাতালে আরও পুনর্বাসনের জন্য গ্রেনোবলের হাসপাতাল ত্যাগ করেন।
সেলেনে

গ্রিক পুরাণে, সেলেনে (প্রাচীন গ্রিক ভাষায়: Σελήνη "সেল্যান্যা") ছিলেন আদি চন্দ্রদেবী। তিনি ছিল টাইটান হাইপেরিয়ন ও থেইয়ার সন্তান। বেশিরভাগ চন্দ্রদেবীর ন্যায় গ্রিক পুরাণে তার বেশ কিছুটা প্রভাব লক্ষ্য করা যায়। তিনি ছিলেন আদি সূর্যদেবতা হেলিয়সের বোন। সন্ধ্যাবেলা যখন তার ভাই হেলিয়সের সূর্যরথের যাত্রা শেষ হত, তখনই সেলেনের চন্দ্ররথের যাত্রা শুরু হত।
রোড্সের অ্যাপোলোনিয়াস এর বিবরণ থেকে জানা যায়, সেলেনে এলিস এর প্রথম রাজা আইথলিউসের পুত্র এন্দিমিওন নামে এক মরণশীল মানুষকে প্রচণ্ড ভালবাসত। সেলিনির অনুরোধে দেবরাজ জিউস তখন এন্দিমিওনকে এক চির-আনন্দ ও প্রশান্তিময় নিদ্রা অথবা সাধারণ মানুষের জীবন এই দুইটি থেকে যেকোন একটি বেছে নিতে বলে। এন্দিমিওন নাকি চির-আনন্দ ও প্রশান্তিময় নিদ্রাই বেছে নিয়েছিল। শুধু তার ঘুমন্ত অসার দেহটি দেবী সেলেনের দ্বারা মাঝে মাঝে পরিচুম্বিত হত।
আস্তেরিয়া

গ্রিক পুরাণে, আস্তেরিয়া (প্রাচীন গ্রিক: Ἀστερία) নামে এগারজন ব্যক্তি ছিলেন। তারা হলেন টাইটান কয়উস ও ফয়বের কন্যা, আমাজন নারী, হেলিয়াড, ডানাইড, আলকিনাইডিস, করোনাসের কন্যা, তেউসারের কন্যা, ফোকাসের উপপত্নী, বেলেরোফোনের উপপত্নী, অ্যাথেনীয় দাসী, এবং তেলেমাকো অপেরার চরিত্র।
আস্তেরিয়া ছিলেন টাইটান কয়উস ও ফয়বের কন্যা এবং লেটোর বোন। হেসিয়ডের "থিওগনি" অনুসারে, পের্সেসের ঔরসে তার গর্ভে একটি সন্তান জন্মে, সে হল ডাইনিদের দেবী হেকাতে।
আস্তেরিয়া ছিলেন হিরাক্লিজ কর্তৃক খুন হওয়া নবম আমাজন নারী।
আস্তেরিয়া বা আস্তরিস ছিলেন হেলিয়স ও ক্লিমেনে বা সেটোর কন্যা। নদীর দেবতা হাইডেসপিসের সাথে তার বিয়ে হয় এবং তাদের পুত্র ডেইয়াডিস ভারতের রাজা হন।
আস্তেরিয়া ছিলেন ডানাইডদের একজন, যারা বিয়ের রাতে তাদের স্বামীকে খুন করত এবং ডানাউসের কন্যা। আস্তেরিয়া স্বল্প সময়ের জন্য চাইতাসের স্ত্রী ছিলেন।
আস্তেরিয়া আলকিনাইডিসদের একজন ছিলেন। সে তার বোনদের সাথে সমুদ্রে উড়ে যায় এবং মাছরাঙ্গা পাখিতে রূপান্তরিত হয়।
আস্তেরিয়া করোনাসের কন্যা এবং সম্ভবত তিনি এবং অ্যাপোলো ভবিষ্যৎদ্রষ্টা ইডমনের পিতামাতা।
তেউসার এবং সাইপ্রাসের ইউনের কন্যার নামও আস্তেরিয়া ছিল।
আস্তেরিয়া বা আস্তেরোডিয়া ছিলেন ফোকাসের উপপত্নী। তাদের সন্তান ক্রিসাস ও পানোপাস।
আস্তেরিয়া ছিলেন হাইডিয়াসের কন্যা। তিনি বেলেরোফোনের উপপত্নী এবং তাদের সন্তান হাইডিসস। তার পুত্র কারিয়া শহর প্রতিষ্ঠা করেন, যা তার নামেই নামকরণ করা হয়।
আস্তেরিয়া একজন অ্যাথেনীয় দাসী ছিলেন যাকে মিনোতরের সম্ভাব্য উৎসর্গ করা হওয়ার কথা ছিল, যা ফুলদানির চিত্রের অঙ্কিত হয়।
ক্রিস্টফ ভিলিবাল্ড গ্লুক তার ১৭৬৫ সালের "তেলেমাকো" অপেরার একটি চরিত্রের নাম দেন আস্তেরিয়া। অপেরাটি হোমারের ওডিসি অবলম্বনে হলেও, সেখানে এই নাম ছিল না।
গাইয়াস জুলিয়াস হাইজিনাস

গাইয়াস জুলিয়াস হাইজিনাস ( খ্রিস্টপূর্ব ৬৪ – ১৭ খ্রিষ্টাব্দ) ছিলেন একজন লাতিন লেখক, যদিও এটা পরিষ্কার নয় যে তিনি স্পেনীয় না আলেকজান্দ্রিয় ছিলেন। তিনি ছিলেন বিখ্যাত বিদ্বান আলেক্সান্ডার পলিহিস্টরের ছাত্র এবং সিজার অগাস্টাসের একজন মুক্তিপ্রাপ্ত ক্রীতদাস।
ক্লাইমেন (ওকেয়ানিদ)

গ্রিক পুরাণ অনুসারে, ক্লাইমেন ছিলেন একজন ওকেয়ানিদ। হোমার ও হাইজিনাসের সূত্রমতে, তিনি নেরেউস ও দোরিসের কন্যা। তিনি টাইটান ইয়াপেটাসের স্ত্রী এবং প্রোমেথেউস, এপিমিথিয়াস, অ্যাটলাস ও মেনয়তিউসের মাতা।
হোমারের "ইলিয়াডে" থেটিসের পুত্র অ্যাকিলিসের মৃত্যুর পর সমুদ্র থেকে ট্রয়ের উপকূলে জড় হয়ে শোক প্রকাশ করেছিলেন এমন ৩২ জন ওকেয়ানিদের একজন ছিলেন ক্লাইমেন।
ব্রেটনের সঙ্গীতদল ট্রাই ইয়ানের "অ্যাবিসেস" (২০০৭) অ্যালবামের "আই ক্রসড দ্য নেরেইড" গানে ক্লাইমেনের উল্লেখ রয়েছে।
গ্রিক সামুদ্রিক দেবতাগণ

গ্রিক পুরাণে বিশাল সংখ্যক সামুদ্রিক দেবতাদের দেখা যায়।
ইলিয়াডে অনুযায়ী সকল গ্রিক সামুদ্রিক দেবতাদের পিতা ও মাতা য্থাক্রমে টাইটান ওসিয়ানাস ও টেথিস। 
পোসাইডন ছিলেন প্রধান অলিম্পিয়ানদের একজন এবং গ্রিক সামুদ্রিক দেবতাদের মধ্যে প্রধান। 
নেরেউস, প্রোতিয়াস, গ্লকাস ও ফোর্কিস — এরা হল সাগরের বৃদ্ধ দেবতাসমূহ। এছাড়া সাগরে অনেক জলপরী (Nymph) রয়েছে।
প্রেমাঙ্কুর আতর্থী

প্রেমাঙ্কুর আতর্থী (জন্ম: ১ জানুয়ারি,১৮৯০ - মৃত্যু: ১৩ অক্টোবর,১৯৬৪) ছিলেন কথাশিল্পী, সাংবাদিক ও চলচ্চিত্র নির্মাতা। ১৮৯০ সালের ১ জানুয়ারি ফরিদপুরে তার জন্ম। পিতা মহেশচন্দ্র আতর্থী ছিলেন ব্রাহ্মসমাজের একজন প্রচারক ও লেখক। শৈশবকাল থেকেই প্রেমাঙ্কুর কলকাতায় বসবাস করেন। সেখানে ব্রাহ্ম বিদ্যালয়ে তার প্রথম অধ্যয়ন শুরু হয়। পরে একে একে ডাফ স্কুল, কেশব একাডেমী, সিটি স্কুল এবং ব্রাহ্ম বয়েজ বোর্ডিং অ্যান্ড ডে স্কুলে তিনি পড়াশুনা করেন। কিন্তু কোথাও স্থায়ীভাবে অধ্যয়ন করা তার পক্ষে সম্ভব হয় নি। তবে প্রাতিষ্ঠানিক উচ্চশিক্ষা লাভ করা সম্ভব না হলেও নিজ চেষ্টায় তিনি দেশ-বিদেশের সাহিত্য ও অন্যান্য বিষয়ে গভীর পাণ্ডিত্য অর্জন করেন।
প্রেমাঙ্কুর ছিলেন বাল্যকাল থেকেই কল্পনাপ্রবণ ও অ্যাডভেঞ্চারপ্রিয়। তাই শিক্ষালাভে ব্যর্থ হয়ে তিনি পালিয়ে বোম্বাই যান এবং ওস্তাদ করমতুল্লার নিকট সেতারবাদন শেখেন। কিছুকাল পরে কলকাতায় ফিরে তিনি চৌরঙ্গীর একটি ক্রীড়া সামগ্রীর দোকানে চাকরি করেন। সেখানে কিছুদিন কাজ করার পর তিনি সংবাদপত্রের সঙ্গে যুক্ত হন এবং বৈকালী, যাদুঘর, হিন্দুস্তান, ভারতবর্ষ , সংকল্প, নাচঘর ও ভারতী পত্রিকায় কাজ করেন। আকাশবাণীর বাংলা মুখপত্র বেতারজগৎ-এর তিনিই ছিলেন প্রথম সম্পাদক।
প্রেমাঙ্কুর পুনর্জন্ম নামে একটি বাংলা চলচ্চিত্রে অভিনয়ের মাধ্যমে চলচ্চিত্র জগতে প্রবেশ করেন। পরে তিনি চলচ্চিত্র পরিচালনাও করেন। প্রথমে লাহোরের একটি চলচ্চিত্র প্রতিষ্ঠানে এবং পরে কলকাতার নিউ থিয়েটার্স লিমিটেডে তিনি চিত্র পরিচালনা করেন। তার পরিচালিত ছবিগুলির মধ্যে রয়েছে দেনা পাওনা, কপালকুণ্ডলা, দিকশূল, ভারত কী বেটী, সুধার প্রেম, ইহুদী কী লড়কী । এগুলির মধ্যে দেনা পাওনা প্রথম সবাক বাংলা চলচ্চিত্র।
প্রেমাঙ্কুরের সাহিত্যিক অবদান রম্যরস, ঘটনাবৈচিত্র্য ও রোমাঞ্চ দ্বারা ঐশ্বর্যমণ্ডিত। তার উল্লেখযোগ্য রচনা হলো: "আনারকলি" (১৯২৫), "বাজিকর" (১৯২৯), "চাষার মেয়ে" (১৯২৪), "তখত তাউস, মহাস্থবির জাতক" (৩ খণ্ড, ১৯৪৪-৫৪) ইত্যাদি।
১৯৬৪ সালের ১৩ অক্টোবর তার মৃত্যু হয়।
বাংলাপিডিয়ায় প্রেমাঙ্কুর আতর্থী
পোন্তুস

গ্রিক পুরাণে, পোন্তুস হল ধরিত্রীমাতা গেইয়ার সন্তান এবং তার কোন পিতা ছিল না। হেসিয়ডের মতে, কোন প্রকার যৌনসম্পর্কে আবদ্ধ হওয়া ব্যতীতই তার জন্ম হয়। তবে গাইয়াস জুলিয়াস হাইজিনাসের মতে, পোন্তুস ইথার ও গেইয়ার সন্তান ছিলেন। তিনি গ্রিক আদ্যকালীন দেবতাদের একজন এবং প্রাচীন সমুদ্র দেবতা। গেইয়ার সাথে পোন্তুসের মিলনে নেরেউস, থাউমাস, ফোর্কিস, কেতো ও এউরিবিয়ার জন্ম হয়।
থাউমাস

গ্রিক পুরাণে, থাউমাস হল ধরিত্রীমাতা গেইয়ার ও পোন্তুসের সন্তান। তিনি ছিলেন গ্রিক আদি দেবতাদের একজন ও একজন প্রাচীন সমুদ্র দেবতা। তিনি এলেক্ত্রা নামে এক ওসেয়ানিদকে বিয়ে করেন এবং এলেক্ত্রার গর্ভে তার ঔরসে ইরিস ও তিনজন হার্পি্য়ার জন্ম হয়।
হেসিওডের মতে, থাউমাসের স্ত্রী ছিলেন ইলেক্ট্রা (ওশেনিডদের মধ্যে একজন, টাইটান ওশেনাস এবং টেথিসের অনেক কন্যা), তিনি আইরিস (দেবতাদের দূত), আর্কে (পূর্বে টাইটানদের বার্তাবাহক) এবং হারপিস।
থাউমাসের হার্পি কন্যাদের নাম একজন, হেসিওড এবং অ্যাপোলোডোরাস তাদের নামদেন: অ্যালো এবং ওসাইপেট। ভার্জিল, সিলাএনোকে হার্পিদের একজন হিসাবে নাম দিয়েছেন। যদিও হাইজিনাস, ফ্যাবুলে প্রিফেসে থাউমাস এবং ইলেক্ট্রার কন্যা হিসাবে হার্পিস, সেলেনো, ওসাইপেট এবং পোডার্স রয়েছে, ফেবুলে ১৪.১৮-এ, হার্পিদের নাম এলোপাস, সেলেনো এবং ওসাইপেট থাউমাস ও ওজোমেনের কন্যা বলে বলা হয়েছে।
৪র্থ-৫ম শতাব্দীর শুরুর দিকের কবি ননস থাউমাস এবং ইলেক্ট্রাকে আইরিস এবং হাইডাস্পেস নদী নামে দুটি সন্তান দেন।
প্লেটো থাউমাসের নামের সাথে θαῦμα ("আশ্চর্য") যুক্ত করেছেন।
থাউমাসও একজন সেন্টোরের নাম ছিল, যিনি সেন্টারোমাচিতে ল্যাপিথদের বিরুদ্ধে যুদ্ধ করেছিলেন।